“Qaynar Qazan”da Alqış Həsənoğlu (III sonuncu hissə): “Siyasətçi 1768 km uzunluğunda səhv eləyirsə…” – Xural qəzeti\n“Qaynar Qazan”da Alqış Həsənoğlu (III sonuncu hissə): “Siyasətçi 1768 km uzunluğunda səhv eləyirsə…”\nXural Yazıldığı tarix 9 Mart 2017\nOxunma sayı: 312\nAlqış Həsənoğludan sərt sözlər:“Əli İnsanov çoxdan işdən çıxarılmalı və qovulmalı idi”-VİDEO\nAlqış Həsənoğlu: “Amerika bizim uzaq qohumumuz, Rusiya isə yaxın qonşumuzdur”\nI hissəni buradan oxuya bilərsiniz: https://www.xural.com/qaynar-qazanda-alqis-h%C9%99s%C9%99noglu-i-hiss%C9%99-heyd%C9%99r-%C9%99liyev-m%C9%99n%C9%99-s%C9%99xs%C9%99n-ozu-dedi-ki-video/ (“Qaynar Qazan”da Alqış Həsənoğlu (I hissə): “Heydər Əliyev mənə şəxsən özü dedi ki…”-VİDEO)\nII hissəni buradan oxuya bilərsiniz: https://www.xural.com/qaynar-qazanda-alqis-h%C9%99s%C9%99noglu-ii-hiss%C9%99-g%C9%99ncl%C9%99r-forumunun-gununu-l%C9%99gv-el%C9%99m%C9%99k-lazimdir-video/ (“Qaynar Qazan”da Alqış Həsənoğlu (II hissə): “Gənclər Forumunun gününü ləğv eləmək lazımdır”-VİDEO)\nSiyasətçi 1768 km uzunluğunda səhv eləyirsə…\n– Burada bir sual var. Onu da oxuyum, bir yerdə cavablandırın.\n– Emil Əfəndi deyir: “Bu “yap”çıların hamısı bir bezin qırağıdır. Bunlara nə sual verəsən? Ölkəni gətirib dirədilər dalana…”\n– Sağ olsun, təşəkkür edirəm. Ona xüsusi təşəkkür eləyirəm. Bilirsən necədir? Rəsul Quliyev müsahibə vermişdi və bütün saytlar da o müsahibəni yaymışdı. Deyir ki, “ancaq mən güclü bir komanda yaradıb ölkəni bu durumdan çıxara bilərəm.” Halbuki mən Rəsul Quliyevin indiyə qədər uğurlu iqtisadi və siyasi komandasını… Məsələn, bir partiya yaradıb. 5-ci partiyadır yaradıb. Oradan bura gəlir, buradan ora gedir. Elədir, elə deyil? Məsələn, siz məndən yaxşı bilərsiniz, Bakı-Ceyhan neçə kilometrdir? …1768 kim-dir. Məsələn, Bakı-Ceyhan müqaviləsi bağlanandan sonra Rəsul Quliyev həmişə pafosla deyirdi ki, Bakı-Ceyhan heç vaxt baş tutmayacaq, bu, Heydər Əliyevin xülyasıdır”. Elədir, elə deyil? İnsan – ola bilər ki, siyasətçi də səhv eləsin 1 metr, 2 metr, 10 metr. Siyasətçi 1768 km uzunluğunda səhv eləyirsə, o adam ya siyasətdən getməlidir, ya da səsini kəsməlidir, heç kimə ağıl öyrətməməlidir. Ola bilər, komandada problem olsun, amma reallıq bundan ibarətdir ki, indi hazırkı komandaya tən gələ biləcək, onu üstələyə biləcək, ikinci bir alternativ potensial yoxdur. Məsələn, o tənqidlərin çoxu şəxsi motivlidir. Kimsə deyir ki, “Prezidentin ətrafında niyə odur, mən deyiləm?” Özünü prezidentin ətrafında görür. Tənqidi bununla bağlıdır. Bəzi adam var ki, özünü hər yerdə görür. Hər yerdə özünü görür. Tənqidinin motivləri oradan gəlir. Prezidenti tənqid edən kimlərdir? Məsələn, prezidenti avtoritarizmdə günahlandıran insanlar var ki, deyirlər, İlham Əliyev avtoritarizmi tətbiq eləyir. Sizə bir şey deyim. Məsələn, mən Azərbaycanın siyasi tarixində elə utancverici hadisə görməmişəm və rastlaşmamışam. Çox təəssüf ki, bunu qabartmadılar, yazmadılar. Müsavatın bir üzvü var idi. Sonradan deyəsən haradasa qəzetçiliklə məşğuldur. Tapdıq adlı bir adamdır.\n– Hə, indi Mətbuat Şurasının üzvüdür.\n– İndi Mətbuat Şurasının üzvüdür.\n– Hökumət indi ona yaxşı pullar verir.\n– Yaxşı pullar verilməsini, orasını mən bilmirəm. Amma fakt budur ki, bu adam gedib, Heydər Əliyevin məzarını ziyarət eləmişdi…\nTapdıq Abbas başını götürüb qaçdı\n– Baş əymişdi, hə.\n– YAP-çılar gedir, Yeni Azərbaycan Partiyasının üzvləri gedir, Fəxri Xiyabanı gəzir, Elçibəyin məzarının yanından keçəndə bir gül qoya bilir ora, ziyarət eləyir. Ona görə kimisə partiyadan çıxara biliblər? Mən sizə bir söz deyim – Hitlerin, Stalinin repressiyası dövründə bu cür biabırçı hadisə olmayıb. O cür biabırçı hadisə olmayıb. Necə yəni, insan haqlarından danışırıq, ifadə azadlığından danışırıq, kimsə məzara gedib ziyarət eləmək də ifadə azadlığıdır da, insan özünü ifadə eləyir. Hə? Sən bundan sonra… Belə adamlara dövlətmi tapşırmaq olar? Ölkənin taleyini bunlar hara apararlar?\n– Bütün qüvvələr onu eləmir ki, Alqış müəllim, bir neçə adam bunu edir.\n– Müsavatın ideoloji xəttini onun divanı müəyyən edir. Elədir, elə deyil?\n– Hə, Tapdıq Abbası deyəsən, divandan çıxardılar…\n– Hə, divandan çıxardılar. Bu cür adamlarla… Axı bu cür adamlar İlham Əliyevin komandasında…\n– Bu, partiya rəhbərliyində olursa, hə, amma …\n– Rəhbərliyində olub. Rəhbərliyin münasibəti olub ona ki, onu divandan, partiya üzvlüyündən çıxardılar. O da başını götürüb qaçdı. Məsələn, mən indi qəzetləri izləyirəm. İnsanların siyasi liderlərinin obrazlarını qəzetlər daha aydın şəkildə ortaya qoyur. Məsələn, “Azadlıq” qəzeti manşet bir xəbər vermişdi. AXCP-nin sədr müavini Fuad Qəhrəmanlı var…\n– İndi həbsdədir. O Amerikaya getmişdi. “Azadlıq” qəzeti yazır: “Əli Kərimlinin müavinini…” – Fuad Qəhrəmanlının adını yazmır. Gör avtoritarizmin, özünəvurğunluğun həddinə bax. Yazır ki, “Əli Kərimlinin müavinini Amerikada yüksək səviyyədə qarşıladılar.” Fuad Qəhrəmanlının adı onlar üçün yoxdur. Fuad Qəhrəmanlının adını çəkmirlər. Siz harada görmüsünüz yazsınlar ki, “İlham Əliyevin naziri xarici işlər nazirini filan yerdə qəbul elədi.” İdeyalar tükənəndə…\n– O redaktə məsələsidir. Əli Kərimlinin o cür təqdimatı istəməsi deyil ki…\n– Məsələn, bu gün mən sizə bir söz deyim. Mətbuata sızan, görünür ona xoş gəlir də. Xoş gəlir ki, xəbərlərin o cür təqdim olunmasını şərtləndirən bir amil var ki, onlar ondan istifadə eləyirlər və bu formada təqdim edirlər.\n– Amma niyə? Əli Kərimli Fuad Qəhrəmanlının məhkəməsinə getdi də, hüquqlarını müdafiə edir də…\n– Mən onu bilmirəm e… Mən mətbuatdan – ən yaxşı agentura şəbəkəsi mətbuatdır…\nİdeyalar tükənəndə təbliğat əks effekt verir\n– İndi siz elə hesab edirsiniz ki, Əli Kərimli Fuad Qəhrəmanlının adının belə çəkilməsini istəmir?\n– İstəmir. Bu cür düşüncə ilə, bu düşüncə sahiblərinə ölkə, dövlət, xalq tapşırmaq olmaz. Mən sizə bir söz deyim. İdeyalar tükənəndə təbliğat əks effekt verir. Yəni bax, bu gün əslində İlham Əliyev ən mükəmməl və müsbət obrazını müxalifət yaradır. Nədə?\n– Bayaq maraqlı bir söz dediniz ki, “mətbuat ən yaxşı agentura şəbəkəsidir.”\n– Yəni insanların, siyasilərin müsahibəsinə baxırsan, güzgü effekti verir.\n– Alqış müəllim, müxalifətdə heç bir normal qüvvə yoxdur?\n– Mən sizə bir söz deyim. Müxalifət nədir? Məsələn, Mehman Əliyev var. Mənim ona xüsusi hörmətim var.\n– Çox ləyaqətli bir adamdır…\n– Mən onun müsahibələrini izləyirəm. Alınıb satılan adam deyil. Kimsə deyə bilməz ki, mən onu aldım, ələ aldım, sındırdım. O mümkün deyil. Məsələn, o günü mən Mehman Əliyevin müsahibəsini oxuyuram. Açığını deyim ki, heç iqtidar qəzetləri, iqtidarın politoloqları, ideoloqları İlham Əliyevin elə müsbət obrazını yarada bilməzlər. Məsələn, nə? Mehman Əliyev deyir ki, “İlham Əliyev 15 ildir ki, eyni şeyləri təkrarlayır.” 15 ildir İlham Əliyev eyni şeyləri təkrarlayırsa, bu, liderlik keyfiyyətidir, İlham Əliyev şəxsiyyətinin qüsuru deyil. Siyasi liderin iflası onda başlayır ki, 15 ildə…\n– 15 fikir desin…\n– …Hər dəfə də özünü inkar eləsin. Sonra deyir: “İlham Əliyevin öz ətrafına pozitiv ovqat aşılaması xarakteridir…” Bu da liderlik keyfiyyətidir. Sonra deyir ki, “İlham Əliyev elə bir xarakterin sahibidir ki, o, heç vaxt məğlubiyyəti yaxına buraxmır və məğlubiyyətlə barışmaq istəmir”. Əsl lider belə olar da… Azərbaycanı da bax, belə adam idarə eləyə bilər. Mən etiraf edirəm ki, məsələn, Mehman Əliyevin İlham Əliyev haqqında dedikləri, yaratdığı müsbət obrazı nə iqtidar mətbuatı, iqtidarda İlham Əliyevin tərəfdarı olan adamları, nə də ideoloqları yarada bilər. Bu da ondan irəli gəlir ki…\n– Siz də elə şərh elədiniz, indi Mehman Əliyevin üzərinə gedəcəklər ki, o niyə belə obraz yaradır. Maraqlı şərh edirsiniz…\n– Əks effekt verir də… Məsələn, məndən soruşsalar ki, rus ədəbiyyatının zirvəsi kimdir? Mən deyərdim ki, Çexov.\nBu gün müxalifətin ən böyük problemi əslində müxalifətin özüdür\n– “Altıncı palata?”\n– Yox, onun böyüklüyü nədədir. O, çox it fəhmi olan adamdır. Məsələn, unikal bir düşüncəyə malik adamdır. Onun bir hekayəsi var. Müxalifət iqtidara qarşı radikal mövqe sərgilədikcə, ətrafı seyrəlir. Bu nədir? Onun bir hekayəsi var. Yazır ki, “Əyalətdə olan bir kilsənin baş rahibi şəhərə gəlir. 1-2 gün qalandan sonra əyalətə qayıdır. Özündən aşağı səviyyədə olan rahibləri yığır və şəhərdəki həyat tərzini tənqid eləyir. Ora getmək olmaz, ora elədir, belədir, xaosdur, hava çirklidir, pintilikdir və s. və i. Tərbiyəsizlikdir, əxlaq pozulub kimi müstəvidə təbliğat aparır. Sabah işə gələndə görür ki, kilsədə heç kim yoxdur. Səbəbi ilə maraqlanır. Nə olsa, yaxşıdır? O adamların hamısı yığışıb, şəhərə gedib”. Deməli, onun tənqidi şəhərin həyat tərzinə bir maraq oyadıb ki, görsünlər ki, xaos nə deməkdir, əxlaqsızlıq nə deməkdir? Bu gün müxalifətin ən böyük problemi əslində müxalifətin özüdür. Bu necə təbliğatdır ki, onlar radikal mövqe tutduqca onların ətrafı seyrəlir.\n– Hamı da hakimiyyətə gedir?\n– Hamı da hakimiyyətə gedir.\n– Bu gün Əbülfəz Elçibəyin parlamentdə 6 müavini var.\n– Heç Heydər Əliyevin 6 müavini yoxdur, hə?\n– İndi deyirlər ki…\n– Heydər Əliyevin tərəfdarlarının hamısı türmədədir, indi həbsdədirlər.\n– Yox, indi bilirsinizmi, məsələ necədir? Heydər Əliyev elə şəxsiyyətdir ki, onun ətrafında Rəsulzadənin tərəfdarı olan adamlar da yerləşir. Elədir, elə deyil? Yəni Heydər Əliyev o dərəcədə nəhəng adamdır ki, birləşdirici faktordur. Ola bilər kimsə ağıllı olsun, savadlı olsun, amma ölkəni təmsil eləyən adam birləşdirici adam olmalıdır, dağıdıcı adam olmamalıdır.\n– Alqış müəllim, Heydər Əliyevdən söhbət düşmüşkən… Heydər Əliyevə sədaqətli adamların vurulduğu, sıradan çıxarıldığı müşahidə olunur. Bu, illərdir belədir. Bunun nə üçün belə olması ilə bağlı bir qənaətiniz yoxdur?\n– Vallah, mən elə şeylərə fərdi yanaşıram. Məsələn, konkret kimi deyirsiniz?\n– 91-lərin əksəriyyəti yoxdur.\n– Bilirsiniz, necədir?\n– Məsələn, siz də kənardasınlz.\n– Bizdə o ənənə yoxdur da… O ənənə yoxdur.\n– Sirus Təbrizli rəhmətlik, kənarda idi.\n– Sirus niyə kənarda oldu? 10 deputat oldu, işlədi. Sirusa nə lazım idi? Hər cür şəraiti var idi. Mən hesab eləmirəm ki, Sirus kənarda qaldı. Sadəcə olaraq bizdə bu ənənə yoxdur da. Bizdə vəzifədən gedən adama belə birtəhər baxırlar. O da ətrafında diskomfort hiss eləyir, ona görə də vəzifədən getmək istəmir. Əgər belə bir ənənə olsa və kimsə bu ənənəni qoysa ki, məsələn, insan işlədi…\n– Bu da hakimiyyəin öz problemi deyilmi?\n– Yox, hakimiyyətin problemi deyil….\n– …O mühit yaranmır.\n– O mentaldan irəli gəlir də. Bizim bir dostumuz var, Xeyrəddin Qoca. Deyir ki, “Azərbaycanda istefa ərizəsi yaza bilmirlər.” Deyirəm, “ola bilər, o zaman sən böyük bir sirrin üstünü açmısan. Bizdə yəqin istefa mədəniyyəti də yoxdur də… Ərizə yazıb, gedə bilmirlər”. (Gülür…)\n– Hə, ərizə yaza bilmirlər.\n– Ona görə mən Mehman Əliyevi demədim, buna görə dedim ki, ideyalar tükənəndə tükənirlər. Ona görə də bütün qüsurları ilə, bütün çatızmazlıqları ilə, səhvləri ilə birlikdə hazırkı komandanı əvəzləyə biləcək alternativ potensial yoxdur. Yoxdursa, aparıcı müxalif qüvvələr… Mən bir fakt deyim. Bir dəfə İsa Qəmbərin müsahibəsini oxudum. Deyir ki, “Heydər Əliyev o vaxt mənim müavinim olub”. Sən dövlət adamı olmusan, prezidenti əvəz eləmisən bir il neçə ay. Sən bilmirsən ki, Heydər Əliyev sənin müavinin olmayıb? Heydər Əliyevin vəzifəsi Naxçıvan Muxtar Respublikasının Ali Məclisinin sədri olub. O, sənin müavinin deyil. Sən belə düşünürsənsə, deməli, sənin düşüncəndə problem var. Elədir, elə deyil? Belə adamlarla necə dövlət idarə eləmək olar?\n– Müavin olanda nə olur ki, Alqış müəllim? Olub olub da.\n– Yox, mən hələ görməmişəm ki, Heydər Əliyev boyda bir şəxsiyyət kiminsə onun müavini olması ilə qürrələnsin, fəxr eləsin. Onun özünün şəxsiyyəti böyükdür axı. Yəni bu cür xırdalıqlarla özünə təsəlli verən adamlara Azərbaycan dövlətini heç vaxt etibar eləmək olmaz. Heç vaxt. Mənim mövqeyim belədir.\n– Maraqlı fikirləriniz var: “Emosional addımlar atıb, sonra həyəcanından qalstukunu çeynəyən dövlər adamı…” – siz Saakaşvilini nəzərdə tutmuşdunuz?\n– Bəli, Saakaşvilini mən gördüm.\n– Amma Saakaşvili normal bir Gürcüstan yaratdı.\n– Gürcüstandan nə qalıb? O da Tiflis qalıb belə, hamı gedir-gəlir də… Tiflis haradır ki?\n– Qiymətlərdən tutmuş rüşvətin kəsilməsinə qədər.\n– Gürcüstana, Tiflisə xüsusi maraq var. Məsələn, Qərbin, Amerikanın, böyük dövlətlərin. O maraq siz hesab edirsiniz ki, Tiflisə görədir?\n– Bəs, nəyə görədir?\n– Mən belə hesab eləmirəm.\n– Xristian təəssübkeşliyidir?\n– Xeyr, xristian təəssübkeşliyi deyil. Gürcüstan harada yerləşir? Azərbaycanın qapısının, kandarının ağzında. Bu, Azərbaycanın qapısının ağzına, kandarına olan diqqətdir. Bu, həm də Azərbaycana olan böyük maraqdır. Tək Tiflis məsələsi deyil.\nİnsan haqları o qədər alver predmetinə çevrilib ki\n– Amma bizdə demokratik sisteminin yaranmasının nə ziyanı ola bilər bu ölkəyə və bu millətə? 167 siyasi məhbus var.\n– Mən sizə bir söz deyim. Bu ölkəni, dövləti ənənə yaşadır. Deməli, 2011-ci ildə dekabrın 10-da – ifadə və söz azadlığı günündə…\n– Beynəlxalq İnsan haqları günündə…\n– …Cenevrədə ABŞ-ın Dövlət katibi Hillari Klinton çıxış eləyib, deyir ki: “ 1940-cı ildə dünyanın 6 qitəsindən söz və insan haqlarını müdafiə eləyən şəxlər yığışıb, bu günü təsdiq ediblər…” Belə götürəndə o düz deyir, dünyanın 6 qitəsi var, amma onlardan birində adam yaşamır. Su iti və pinqvinlər yaşayır. Deməli, bu insan haqları o qədər alver predmetinə çevrilib ki, lazım olanda hətta suiti və pinqvinləri də insan haqlarının müdafiəçisi qismində görürlər. Amma lazım olanda onlarla, yüzlərlə, minlərlə adamın hüquqlarını o pinqvin səviyyəsində də qiymətləndirib dəyərləndirmirlər. Bu, o deməkdir ki, görünür, o söz azadlığı ilə, ifadə və insan haqları ilə bağlı bəyanatların hamısı texniki tərəfdən yönləndirilir. Şablonlar var, götürülər. Bəlkə də elə nuh əyyamından qalma şablonlardır. Vaxtilə sovet ideologiyası əleyhinə səsləndirilən bəyanatlardır. Forması dəyişdirilib, postsovet respublikalarına tətbiq olunur. Yəni bunun kökündə bir çox hallarda o dayanır.\n– Mən bilirsinizmi, nəyi soruşmaq istəyirəm sizdən? Yaxşı, bu ənənə nədir? İşləyibsiniz, bir qəzet qurmusunuz…\n– Məsələni mənim üzərimdə qurmayın.\n– Konkret sizin üzərinizdə qururam.\n– Mənim üzərimdə qurmayın.\n– Niyə, baxın, siz işləmisiniz, qəzet qurmusunuz, 10 il ona rəhbərlik edibsiniz. Bu ənənə odur ki, bütün bunlardan sonra siz kənarda qalırsınız?\n– Mən ona normal baxıram.\n– Mən olum. İşləmişəm 10 il, sıfırdan bir qəzet yaratmışam…\n– Bilirsən, səni kənarda qoymaq olmaz, müvəqqəti çətinlikdir…\n– İndi tutub aparıb, 10 il verməli idilər?\n– Onsuz da 10 il yatmadın ki.\n– Amma verdilər axı.\n– O da bir dövrdür də.\n– Ənənəni soruşmaq istəyirəm ki, yaxşı ənənələr yaratmağa nə mane olur?\n– Sizə bir söz deyim də… Məsələn, demokratiya elə bir məsələdir ki, bürokratik müdaxilələr olmadıqda demokratik ənənələr öz yerini gəlib tutmur. Məsələn, adi bir misal deyim sizə. Əvvəl şəhərə çıxırdın, bir sürücü təhlükəsizlik kəməri ilə yola çıxırdı.\n– Hə, o düzdür.\n– İndi radarların müdaxiləsi var, cərimələr var, hamı kəmərləri taxır. Bu, avtoritar müdaxilədir də…\n– Əslində o da millətin nəfəsini kəsir. Cərimə də o qədər həddindən artıq yüksəkdir ki…\n– Kartof deyirlər ki, Rusiyanın ikinci çörəyidir. Siz bilirmisiniz ki, o kartof rusların qidasına daxil edilənə qədər I Pyotrun başı nə qədər əngəllər çəkib? Zorla əkdirirdi məmurlara, əkmirdilər. Döyürdü, incidirdi. Zorla. İndi kartofu Rusiyanın məişətindən, mətbəxindən çıxarmaq mümkün deyil. O, zorla daxil olub bu məişətə. Elədir, elə deyil? Müharibədə də deyirlər ki, çörəklə yanaşı Rusiyanı kartof xilas elədi. Elədir, elə deyil? O demokratik…. Bürokratik… Əslində bürokratiyasız demokratiya olmur. Mən dədə-babadan belə görmüşəm. Məsələn, bizim qardaş Türkiyənin dövlət quruluşunu biri parlamentli respublika hesab edir, indi dəyişmək istəyirlər prezident üsul-idarəsinə. Mən hesab edirəm ki, Türkiyənin mahiyyətcə quruluşu Konstitusiyalı monarxiyadır. Atatürkə olan münasibət monarxiyaya olan münasibətdən heç də fərqlənmir. Özü də yaxşı ki də fərqlənmir. Yəni Atatürkün də böyüklüyü onda deyildi ki, gəldi ingilisləri qovdu…\nTürkiyə demokratik ölkədir, amma istinadgah var – Atatürk\n– Türkiyə demokratik ölkədir.\n– Ənənə… Ənənə… Türkiyə demokratik ölkədir, amma istinadgah var – Atatürk. Elədir, elə deyil?\n– Dövlətin təməlini təşkil eləyənə münasibətdir.\n– Atatürkün böyüklüyü o idi ki, gəldi, ölkəni ingilislərin işğalından azad elədi. Sonra gördü ki, ənənələrdən qopmaq olmur. Sultan Türkiyəsini, xilafət Türkiyəsini ləğv elədi, onun yerinə Atatürk Türkiyəsini yaratdı. Yəni şəxsiyyət faktoru qaldı. Şəxsiyyət faktoru qaldı. Elədir, elə deyil? Bunu heç vaxt inkar… Məsələn, Atatürkün özü yoxdur, şəxsiyyəti və adı yenə də bu proseslərə müdaxilə eləyir.\n– Yox, ona qalmış İngiltərədə də Konstitusiyalı monarxiyadır və kraliça təmsil eləyir.\n– Çox gözəl …\n– …Amma o qədər demokratik bir sistem var ki. Bu, demokratiya məsələsidir.\n– Məsələn, mənimlə mübahisə edirlər, deyirlər ki, “kraliça simvolik xarakter daşıyır”. Mən belə hesab eləmirəm. Üzr istəyirəm, ingilislər bəyəm dəlidirlər ki?\n– Çox böyük mənəvi və maddi təsiri var.\n– A, bəs onda nəyi deyirsiniz? İngilislər mütərəqqi bir cəmiyyətdir. Dünyanı idarə eləyən bir toplumdur.\n– Məğlub olmadılar da. Krallar məğlub olmur.\n– İndi baxın. Bu yaxınlarda kraliçanın nəvəsi Uilyamın, Diananın oğlunun övladı olub. Hələ bu uşağın fiziki, əqli göstəriciləri bilinmir. Bu uşaqdır. İngiltərənin müttəfiq dövlətləri kraliçanı və İngiltərənin baş nazirini təbrik edirlər.\n– Ənənədir, təbii ki…\n– Ənənədir, ənənədir…\nİlham Əliyev bizim üçün vacib olan dövlət kultu yaradır\n– Ənənədir. 800-1000 illik ənənədir.\n– İlham Əliyevin gələcək politoloqlara ən böyük tarixi xidmətlərindən biri nədir? İlham Əliyev bizim üçün vacib olan dövlət kultu yaradır. İlham Əliyev o ənənəni yaradır. Dövlət kultu yaradır. Bizdə məsələn, kreslo kultu olub, şəxsiyyət kultu olub, dövlət kultu olmayıb. O dövlət kultunu İlham Əliyev yaradır.\n– Dövlət kultunu yaratsın, amma mən məhkəmədə öz hüquqlarımı müdafiə edim də…\n– O da olacaq. O da olacaq…\n– Vəssalam. Əsas məsələ budur.\n– Bunu zaman həll eləyəcək. Bayaq mən sizə nə dedim ki? Sizdən ən kəskin fikri mən dedim ki, mətbuat bəzən niyə IV hakimiyyət ola bilmir? Çünki II və II hakimiyyətdə problem var. Azərbaycanda belə götürəndə iki hakimiyyət var. Birinci hakimiyyət…\n– Onu deməmişdiniz, indi dediniz.\n– Sözümün əvvəlində dedim ki…\n– Bilirəm, amma əvvəl demədiniz ki, II və III hakimiyyətdə problemlər var. Boşluq var dediniz.\n– Böşluq həm də problemdir. Ölkədə məsələn, funksiyasının öhdəsindən layiqincə gələn I hakimiyyət var. Bir də IV hakimiyyətdir, II-III hakimiyyət olmadığına görə, bəzən yeri sürüşüb, gedir. (Gülür…)\n– Gedir onların yerini tutur?\n– Gedir, onun yerini tutur. Bax, mətbuatın problemi buradan qaynaqlanır.\n– Yadımdan çıxmamış deyim…\n– Əslində, sizə bir söz deyəcəm. Mətbuat elə bir sahədir ki, mətbuat hakimiyyətlə daban-dabana zidd fəaliyyət sahəsidir.\n– Məsələn, mətbuat nədir? Sən qəzet təsis eləyirsən. Üzr istəyirəm, “sən” dediyimə görə…\n– Əstəğfürullah, buyurun…\n– Sən özünü təsdiqləmək üçün neyləməlisən? Ənənəni dağıtmalısan da… Ənənəni dağıdıb, yenisini qurmalısan. Hakimiyyət əslində nədir? Qazanın qapağını möhkəm saxlamaq.\n– Möhkəm saxlamaq… Mühafizəkarlıqdır da… Mətbuat nədir? Qazananın qapağını aralamağa çalışmaq…\n– Hə. Mən də onu deyirəm. Hakimiyyət elədir ki, ənənəyə söykənir, özünü təsdiqləyir. Mətbuat ənənəni dağıdıb, özünü təsdiqləyir.\n– Mətbuatla hakimiyyət heç vaxt, yəni iki dünya bir olsa da onalrın barışması mümkün deyil. Bunlar bir-birinə daban-dabana zidd fəaliyyət göstərən sahələrdir.\n– Əslində, onun gözəlliyi də bundadır.\n– Bəli, gözəlliyi də bundadır. Onun faydası onda olur ki, mətbuat hakimiyyətin işinə qarışmır. Hakimiyyət də mətbuatın işinə qarışmır.\n– Alqış müəllim, bayaq danışanda maraqlı bir fikir var idi beynimdə. Yaxşı ki, yadımdan çıxmamış verə bilərəm. Çünki söhbətimizin axırına gəlirik. İran sizdən Heydər Əliyevə şikayət elədi.\n– Heydər Əliyev İranı yox, sizi tutdu, sizi dəstəklədi.\nLavrova o səviyyədə sual verilməsinin tərəfdarı deyiləm\n– Niyə ANS-i biz bağladıq – Ərdoğanın bir sözünə görə? Fətullah Güləndən müsahibə almaq nə böyük məsələ idi? Və ya F.Həsənov adlı Lider TV-nin jurnalisti Lavrova haqlı olaraq gözəl bir sual verdi və Lavrovu çox çətin vəziyyətə saldı. Qürur duyulası bir hadisə idi. Niyə onu dərhal işdən çıxartdılar?\n– Vallah, mən sizə bir söz deyim. Birincisi, mən heç kimin işdən çıxarılmasının tərəfdarı deyiləm. Söhbət Lavrovdan gedirsə, o, qonşu dövlətin xarici işlər naziridir, məsələn, mən Lavrova o səviyyədə sual verilməsinin tərəfdarı deyiləm.\n– Bir antiterror əməliyyatı bir jurnalist səviyyəsində həll olunan məsələ deyil axı. Lavrov ona nə cavab verməli idi? Başqa nə cavab verə bilərdi ki? Biz nə gözləyirdik? Biz cavabını bildiyimiz sualı niyə verib, o cavabı almaq istəyirik ki?\n– Niyə axı? Pis vəziyyətə düşən Lavrovdur da… Biz nə eləmişik ki? Hə, uzaqbaşı onu danlaya bilərik, maaşı yüksək idisə, bir az kəsə bilərik.\n– (Gülür…) Bir məşhur atalar sözü var. Deyir ki, “uzaq qohumdansa, yaxın qonşu yaxşıdır”. Amerika bizim uzaq qohumumuz, Rusiya isə yaxın qonşumuzdur. Yaxın qonşumuzu və onun xarici işlər nazirini danışdırtmağa ehtiyac yoxdur. O səviyyədə biz onu niyə qıcıqlandırmalıyıq ki? Mən onun tərəfdarı deyiləm.\n– Vallah, əgər bizim tanınmayan Fuad Həsənov, sıravi bir jurnalistimiz…\n– Fuad Həsənov idi, yoxsa Anar Həsənov? Yoxsa Orucov?\n– Dəqiq Həsənovdur. Anar Həsənov olsun.\n– Anar Orucov olmalıdır (red: Anar Həsənov Lider TV-nin Rusiyadakı keçmiş əməkdaşı).\n– Eləmi? Lap Anar Orucov olsun. Əgər qoca bir Rusiyanın xarici işlər nazirini bir sualla dərbədər eləyirsə, bunun nəyi pisdir ki?\n– Rusiyanın yox…\n– Bizim prezidentimizə, İlham Əliyevə dəfələrlə suallar veriblər. Özü də çox sərt suallar veriblər. Kim o jurnalistin burnunu qanadıb? Hamısının cavabını İlham Əliyevin özü verib. Heydər Əliyevin özü verib.\n– Mən sizə bir söz deyim. Siz İlham Əliyevlə Lavrovu niyə müqayisə edirsiniz? İlham Əliyev Azərbaycanın dövlət başçısıdır.\n– Yox, Lavrov da elə-belə, xəfifə alınacaq şəxsiyyət deyil. …ANS məsələsi. ANS nə elədi ki? Getdi Fətullah Güləndən mətbuat konfransı çərçivəsində 3 dəqiqəlik reportaj aldı. 25 illik ANS-i Ərdoğanın bir istəyinə görə qurban verməyə dəyərmi?\n– Elə məsələr var ki, biz onu bilmirik, eşitdiklərimizə, gördüklərimizə görə fikir yürütmək istəmirəm. ANS-in ola bilər ki, nə vaxtsa bərpa olunmaq şansı olsun. Təzədən fəaliyyət göstərsin, yenidən işə başlasın. Amma mən bu barədə konkret bir şey deyə bilmərəm. Çünki elə şeylər var ki… Biz hər şeyi bilmirik axı.\nƏli İnsanov məni heç bir zaman sevməyib\n– Əli İnsanovu qərbi azərbaycanlılar niyə müdafiə eləmədilər?\n– Bilirsiniz, necədir? Mən sizə bir söz deyim. Mən heç özümü qərbi azərbaycanlı hesab eləmirəm. Mən azərbaycanlıyam. Düzdür, Qərbi Azərbaycandanam. Biz azərbaycanlıyıq. İndi münasibətlər dövlət-vətəndaş səviyyəsində həll olunmalıdır. Yəni tayfa düşüncəsindən uzaqlaşmaq lazımdır. Məsələn, söhbət Əli İnsanovdan gedirsə… İndi o, həbsdədir, Allah onun qapısını açsın. Yəni heç kəs istəməz ki, kimsə türmədə olsun. Amma Əli İnsanovla mənim münasibətlərim hər zaman gərgin olub. O, məni heç bir zaman sevməyib. O, bizim partiyanı yaradanlardan biridir…\n– Qəribədir ki, mənə qarşı da münasibəti elə olub.\n– Məsələn, YAP İdarə Heyətinin üzvü idi. Təsəvvür edin ki, mən 1990-cı ildə partiyanın qurultayına hazırlıq konfransı keçiriləndə “Yeni Azərbaycan” qəzetinin redaktoru idim. Mənim namizədliyim qurultaya nümayəndə kimi verilir…\n– Üzr istəyirəm, neçənci ildə? Siz neçə il “Yeni Azərbaycan” qəzetinin redaktoru oldunuz?\n– 1997-ci ildən 2008-ci ilə qədər. 11 il. 14 il də o qəzetdə işləmişəm. Mən o zaman “Yeni Azərbaycan” qəzetinin redaktoru idim. Əli İnsanov da Nəsimi rayon təşkilatının sədri idi. Mənim namizədliyimi vermədi. Onun məndən xoşu gəlmirdi. Bir dəfə qəzetdə onun haqqında tənqidi yazı getmişdi. Üstündən bir müddət keçdi. Növbəti, 2005-ci ilin konfransıdır. Əli İnsanov Nəsimi rayon təşkilatında çıxış edir. Ənənəvi olaraq tribunaya çıxdı və başladı qərbi azərbaycanlılar belə, elə… Mən iki dəqiqədən sonra durub iclası tərk eədim. O gördü ki, mən çıxıb getdim. Konfransda da 500-600 adam var idi. Nümayişkaranə şəkildə konfransı tərk edib, işə gəldim. Onun sabahı günü biz Fəxri Xiyabanda partiya sədri Heydər Əliyevin məzarını ziyarət eləyirdik. Əli İnsanov gəldi və mənimlə görüşdü. Soruşdu ki, “niyə sən konfransı vaxtından əvvəl tərk etdin? Xoşun gəlmədi?” Dedim, “bəli, mənim xoşum gəlmədi”. Soruşdu, niyə? Dedim ki, orada elə məsələlər var idi ki, siz düz demirdiniz…\n– İfrat danışdı qərbi azərbaycanlılardan?\n– İfrat danışdı. Dedim ki, “siz ölkənin akademikisiniz. Sizi məgər qərbi azərbaycanlılar seçib, yoxsa bu ölkənin akademikisiniz?” Bu ayrı-seçkiliyə nə ehtiyac var? Yadıma gəlir ki, məsələn, mən prinsiplərdə ardıcıllıqların tərəfdarıyam. Həqiqət harada qurtarır? Ardıcıllıq qurtaranda həqiqət olmur da… Həmişə düz danışırsan, bir dəfə yalan danışanda indiyədək danışdıqların necə olur? Məsələn, Əli İnsanov Heydər Əliyev haqqında danışanda deyirdi ki, “mənim peyğəmbərimdir”. Elədir, elə deyil?\n– “Mənim peyğəmbərim”?\n– Heydər Əliyev haqqında danışanda deyirdi ki, “mənim peyğəmbərimdir”. Həbsə düşəndən sonra xoşagəlməyən söhbətlər elədi.\n– Amma Heydər Əliyev haqqında məncə heç nə demədi axı.\n– Heydər Əliyev haqqında demədi, Heydər Əliyevin varisi haqqında dedi. Bəzi xoşagəlməyən söhbətlər elədi. Əslində, Əli İnsanov məsələsi bir qədər yubanmışdı. Məsələn, mən hesab edirəm ki, Əli İnsanov nə vaxt işdən çıxarılmalı idi? Mən deyim sizə?\n– 2003-cü ildə?\n– 2003-cü ildə yox, 2005-ci ildə YAP-ın qurultayında ANS-in müxbiri ona yanaşanda dedi ki, “konkret rədd ol, burdan!” Mən gözləyirdim ki, həmin gün axşam Əli İnsanovun fərmanı veriləcək və o işdən çıxarılacaq. Məsələn, Əli İnsanov o vaxt işdən azad olsaydı, indi Əli İnsanov adlı problem və həbsdəki adam yox idi. Sadəcə olaraq bu qərar gecikdi. Mən gözləyirdim ki, Əli İnsanov həmin gün işdən çıxarılmalı idi və ya qovulmalı idi. Heç kimdə… O təkəbbür, o iddia nədir? Jurnalist xanım sənə yanaşıb, özü də partiyanın qurultayında sən hansı əxlaqla, hansı mənəviyyatla jurnalist xanıma deyirsən ki, konkret olaraq rədd ol burdan! Bu, nə deməkdir? Siz bununla razısınız?\n– Razı deyiləm, amma ölkədə mətbuata münasibət budur da…\n– Yox, ola bilməz.\n– Mətbuata münasibət bu deyilsə…\n– Mən heç kimin dilindən o formada, o qəzəblə, o kinlə təhqir eşitməmişəm. O xanım sənə…\n– Bəs, Tağı Əhmədov necə? Jurnalistə deyirdi ki, “niyə vızıldayırsınız?” Onda onu da işdən çıxarmalı idilər, niyə çıxarmadılar? Heç kimi çıxartmadılar axı.\n– Yox, vızıldamaq başqa. Tağı Əhmədov Tağı Əhmədovdur. Sən partiyanın qurultayında deyirsən, bu isə metroda, yerin altında deyir. Bu vızıltı qalır yerin altında. Dünyanın diqqəti, regionun diqqəti YAP-ın qurultayındadır. Onu izləyirlər. Sən YAP İdarə Heyətinin üzvü, səhiyyə naziri… Elədir, elə deyil? Kifayət qədər nüfuzu olan bir adam jurnalistə deyir ki, “konkret olaraq, rədd ol burdan!” Mən hesab edirdim ki, həmin axşam Əli İnsanov işdən azad olunmalıdır.\n– Amma 11 il həbsdən sonra da yenidən haqqında cinayət işinin açılması hər halda ona qarşı…\n– Bilirsinizmi, necədir? Mən mənə aid olmayan işlərlə məşğul olmuram və o barədə danışmaq istəmirəm. Məsələn, mən istənilən mühakiməni yürütsəm, bu qərəzli görünəcək.\n– Əli İnsanov azadlığa çıxsa, hakimiyyət üçün problem yaranar?\n– Mən hesab edirəm ki, Azərbaycan hakimiyyəti kifayət qədər sabir bir hakimiyyətdir. Azərbaycanda İlham Əliyevə problem yaradacaq bir adam mən bu gün görmürəm. Heç bir problem yarada bilməz. Heç bir.\n– Təşəkkür edirəm, Alqış müəllim.\n– Sağ olun, mən sizə təşəkkür edirəm. Bilmirəm, söhbətimiz necə alındı?\n– Əla. Əla alındı.\nBakı İstintaq Təcridxanasında məhkum uşaq dünyaya gətirdi


Elçibəyin oğlu "Atanın satqın olması çox pis şeydir…" | azadinfo.az\nElçibəyin oğlu “Atanın satqın olması çox pis şeydir…”\n16 Fevral 2017 admin 0 Comment\nAzərbaycanın keçmiş prezidenti Əbülfəz Elçibəyin oğlu Ərturqut Əliyevin Lent.az-a yazısını təqdim edirik.\nSon günlər Zərdüşt Əlizadənin müsahibəsində atam haqqında dedikləri ilə bağlı söz-söhbətlər gedir. Dünən bu barədə mənim də fikrim soruşuldu, lakin müsahibə barədə tam məlumatlı olmadığımdan qısa cavab verdim. Sonradan həm müsahibə ilə, həm də digər yazılarla tanış oldum və fikrimi yazılı şəkildə sizlərə çatdırmağı düşündüm.\nSiyasətlə məşğul olmasam da, gündəlik mətbuatı, internet və sosial medianı izləyən adamam. Lakin son günlər, bəzi şəxsi işlərimlə əlaqədar başım qarışıq olduğundan, açığı, baş verənlərdən xəbərim yox idi. Həm də, mənim atam sıradan bir insan olmadığından, zaman-zaman onun bir dövlət adamı və siyasətçi kimi tənqid olunmasına da, hakimiyyətdə olduğu dövrün araşdırılmasına da normal yanaşıram. Bunu elə məhz atamdan öyrənmişəm. Hətta düşmənləri belə onun böyük demokrat olduğunu danmırlar. Lakin bu gün müzakirə olunan məsələ, daha doğrusu, Zərdüştün dediklərinin bir xeylisinin nə siyasətə, nə də tarixə dəxli var.\nMən bir övlad və bir vətəndaş kimi yanaşıram məsələyə. Zərdüşt mənim atamın kürd olduğunu deyir. Bizim nəsil şəcərəmiz, ulu babalarımızın kimlər olması çox aydın və açıq şəkildə ortadadır. Necə ki, atam Türk olduğunu hər fürsətdə dilə gətirib, mən də Türk oğlu Türk olduğumla fəxr etmişəm. Milli kimlik, bu kimliyin fərqində olan insançün yalnız fəxarət ola bilər. Məgər dünyaya kürd, talış və ya ləzgi kimi gəlmək qəbahətdirmi? Mənim digər xalqlardan, etniklərdən tanıdığım kifayət qədər yaxşı insanlar, öz milli kimlikləri ilə fəxr edən adamlar var və bu, belə də olmalıdır.\nMən bir övlad kimi, bütün ömrüm boyu atama minnətdar və duaçı olacağam. Şərəfli və layiqli bir ömür yaşadığı, tər təmiz ad qoyub getdiyi üçün. Alnım hər zaman və hər kəsin qarşısında açıq olduğu üçün. Qoy Zərdüşt də bu barədə düşünsün. Öz vicdanı qarşısında təkbətək hesab versin, görək kim öz atasından daha çox razıdır? Atanın hansı millətdən olması övlada başıaşağılıq gətirməz, amma atanın satqın olması çox pis şeydir. Allah hər bir övladı belə utancdan qorusun!\nMüsahibədə atama, Elçibəyə acıqlandığını deyir. Niyəsi maraqlıdır. Deyir ki, 30-40 adam yığışıb onu gözləyirdik. Maraqlıdır, adam niyə siyasi savadı olmadığı, xalqa düşmən olduğunu iddia elədiyin birisini oturub 40 dəqiqə gözləsin ki? Başlayardız da. Özü də söhbət 1999-2000-ci ildən gedir. Adama deyərlər, elə etiraz edən kişiydinsə, çıxıb gedərdin də…\nAmma əgər atam hansısa tədbirə yubanarsa, yubandığına görə üzr istəyərdi. Hətta Zərdüştdən də. Bax, buna hamı inanar.\nMüsahibənin bir yerində uzun-uzadı babalarından danışan adam, dərhal sonra deyir ki, “ümumiyyətlə, mənim nəyimə lazımdır sənin atan baban kim olub”. Nə deyim, vallah, Allah özü kömək olsun. Türk dilini başa düşmədiyini iddia edir, özününsə azərbaycan dilində danışdığından heç nə anlamaq olmur.\nÜmumiyyətlə, arada bir belə söz-söhbətlər olur. Təbii ki, mediamız istənilən fikri yayınlamaqda sərbəstdir, buna etiraz edə bilmərik.\nMən kənddə doğulmuşam, kənd uşağıyam. Ona görə də fikrimi sadə bir kənd bənzətməsi ilə bitirmək istəyirəm. Kəndin bağ-bağatını hər zaman öz xoş iyi ilə bəzəyən güllər-çiçəklər olur. Amma bundan başqa, nə olduğu məlum olan bəzi pisliklər də olur bağda. Formasını dəyişsə, qurusa da, bəzən bilərəkdən və ya bilməyərəkdən o pisliklərə kimsə toxunanda istənməyən, pis bir qoxu ətrafı bürüyür. Bu bir an çəkir, sadəcə bir an. Daha sonra yenə də bağ gül-çiçəyin iyinə bürünür. Hamımız gül-çiçək iyli bağı daha çox sevirik, elə deyilmi?\n← İcra başçısı müavininin bacısı və ailəsi qatar altında qaldı\nİran parlamentində şok yaşandı – VİDEO →


"Muğama xalqımızın misilsiz sərvəti, müqəddəs nemətimiz kimi yanaşıram"\nXALQ ARTİSTİ MÖHLƏT MÜSLÜMOV: "AZƏRBAYCANDA MUĞAMA, TAR İFAÇILIĞINA OLAN YÜKSƏK DİQQƏT BU SƏNƏTİN İNKİŞAFINA GENİŞ YOL AÇIR"\nUstad tarzən, Xalq artisti, Milli Konservatoriyanın professoru və Ə.Bakıxanov adına Xalq Çalğı Alətləri Ansamblının bədii rəhbəri Möhlət Müslümovla həmsöhbət olacağımı düşünəndə, doğrusu, tərəddüdə qapıldım. Tərəddüdümün əsas səbəbi isə böyük yaradıcılıq yolu keçmiş, neçə-neçə böyük səhnələrdə uğurla çıxış etmiş, görkəmli insanlarla ünsiyyətdə olmuş dəyərli sənətkarımızla görüş və söhbətin məsuliyyəti idi. Çox həyəcanlı idim. Amma görüşdükdən sonra elə ilk anlardanca yanıldığımı anladım. Düşündüyümdən fərqli olaraq, çox səmimi və təvazökar bir şəxsiyyət dayanmışdı qarşımda. Bir sözlə, Möhlət müəllim əsl insana, gerçək peşəkara xas olan davranış nümayiş etdirdi.\nMöhlət Müslümov ilk növbədə öz sənətinə olan sonsuz sevgisini çox həvəslə bölüşdü. Dəyərli sənətkarımız üçün musiqi çox geniş məna kəsb edir: "Musiqi mənim üçün hər şeydir - kimliyim, keçmişim, torpağım, vətənim... Öz-özlüyümdə, əsl musiqini duyan insanı digər insanlardan ayırıram. Çünki musiqidə olan təsir başqa heç nədə yoxdur. Tar ifaçılığı sənətində Qurban Pirimov, Əhmədxan Bakıxanov, Bəhram Mansurov, Həbib Bayramov, Hacı Məmmədov, Əhsən Dadaşov, Əliağa Quliyev, Məmmədağa Muradov, həmçinin başqa böyük sənətkarlarımız olub, biz onlardan öyrənmişik bu sənəti. Bu insanlar öz dövrlərinin ən böyük tarzənləri olublar. Mən tar ifaçısı olduğumu bildirmədən gedib onlara qulaq asardım. Bu sənəti onlardan baxıb öyrənmişəm. Onların ifalarını sevə-sevə dinləməsəydim, tarzən ola bilməzdim".\nSənət adamları ilə söhbətləşərkən məni həmişə onların Azərbaycan musiqisinin hazırkı durumuna olan münasibətləri maraqlandırıb. Bu dəfə də belə oldu, düşündüm ki, görəsən, Möhlət müəllimi qane edirmi Azərbaycan musiqi sənətinin bugünkü mənzərəsi? Cavabı belə oldu: "Səhnəmizin hazırkı durumu məni əksərən qane edir, bəzən isə narazı qalıram. O barədə qane edir ki, keçmişdə bizdən böyük sənətkarların görmədikləri münasibəti, qayğını biz görürük. Mədəniyyətimiz bütün dünyada dövlət tərəfindən yüksək səviyyədə tanıdılır. Muğamın, tarın YUNESKO-nun İrs Siyahısına qəbul edilməsi, Azərbaycanda bu sənətə olan yüksək səviyyəli diqqət bu sahənin inkişafına geniş yol açır. Amma bununla yanaşı, televiziyada bayağı mahnıların, küçə musiqilərinin verilməsi, səsi və sənəti olmayan ifaçıların tez-tez təqdim olunması şəxsən məni bir sənətkar kimi çox narahat edir. Əslində bu da bir dövrdür, bir müddət çəkəcək, bu mənfi hallar yox olub gedəcək. Amma unutmaq olmaz ki, gənclərin, uşaqların tərbiyəsinə musiqi çox böyük təsir edir, onların zövqünü formalaşdırır. Necə ki, dövlətimiz sənətimizi, mədəniyyətimizi yüksək səviyyədə təbliğ edir, eləcə də televiziya, mətbuat öz öhdəsinə düşən işi görməli, onu düzgün işıqlandırmalıdır. Musiqimizin təbliğində əsas rolu məhz televiziya və radio kanalları oynayır. Onların bu sahədəki fəaliyyətinin səviyyəli qurulması çox vacibdir".\nSənətkarımız 20 ildir ki, Əhmədxan Bakıxanov adına Xalq Çalğı Alətləri Ansamblna rəhbərlik edir. Ə.Bakıxanov və Həbib Bayramovdan sonra bu ansambla məhz Möhlət Müslümovun rəhbər olması kollektivin sonrakı uğurlarını təmin edən əsas faktorlardandır. Sənətdə olduğu bu illər ərzində Möhlət Müslümov həm solist, həm də müşayiətçi kimi böyük müvəffəqiyyətlə çıxış edib: "Həm solo, həm də müşayiət ifası mənə doğmadır, amma hər birinin də öz çətinliyi var. Müqayisədə götürəndə müşayiəti daha çətin ifa hesab edirəm. Solo ifa edərkən sən yalnız özünə cavabdehsən. Müşayiət edəndə isə tar aparıcı alət olduğu üçün həm xanəndəyə, həm də kamançaya cavabdeh olmalıdır". Şövkət Ələkbərova, Tükəzban İsmayılova, Hacıbaba Hüseynov, Əbülfət Əliyev, Yaqub Məmmədov, Səxavət Məmmədov kimi böyük xanəndələri müşayiət etdiyini deyən Möhlət Müslümovun bu barədə gözəl təəssüratları, unudulmaz xatirələri var.\nQastrol səfərlərindən danışmasını rica edəndə sənətkarımız çox böyük həvəslə o zamanlara qayıtdı, sanki yenidən həmin ölkələrə səfər etdi: "40-dan çox ölkədə qastrol səfərlərində olmuşam. Elə ölkələr var ki, oraya 10-15 dəfə getmişəm. Bu ölkələrin çoxunda 20-dən artıq diskimiz buraxılıb, radioların qızıl fondunda lent yazılarım var. Bundan əlavə, beynəlxalq müsabiqələrdə də çox iştirak etmişəm". Milli musiqimizə, muğamımıza əcnəbilərin münasibətindən danışarkən M.Müslümov hər zaman o anları heyrətlə xatırladığını bildirdi: "Vaxtilə elə səfər konsertləri vermişik ki, zalda minlərlə adam olub, hamısı da başqa millətlər. Onlar bizim musiqiləri böyük heyranlıqla dinləyiblər. Bizim elə musiqimiz var ki, fransız da, amerikan da onu eşidəndə təsirlənir, musiqimizin ahənginə düşür. Dəfələrlə bunun şahidi olmuşam və heyrətə gəlmişəm. Bu səbəbdən, mən muğam sənətinə xalqımızın misilsiz sərvəti, müqəddəs nemətimiz kimi yanaşıram. Zənnimcə, hər bir azərbaycanlının, musiqisevərin muğama münasibəti belə olmalıdır".\nGənc ifaçıların bu sənətə olan marağı bir sənətkar kimi Möhlət Müslümovu sevindirir: "Davamçılarımın tar sənətinə olan münasibətindən çox razıyam. Bir neçə tələbəm əməkdar artistdir. Bəziləri də var ki, artıq o ada layiqdirlər. Təvazökarlıqdan çıxsa da, deyim ki, hələ 25 yaşım olanda görürdüm, bir çox yeni ifaçılarda mənim çalğımdan nələrsə var. İllər keçdikcə onların sayının daha da artdığını gördüm. Müəllim kimi fəaliyyət göstərdikdən sonra isə bu sənətə başlayan gənclərin məndən dərs almaq istəmələrinə çox sevinmişəm. Hardasa 20 il müddətində bir çox güclü ifaçılar yetişdirdim, indi də bu işi davam etdirirəm. Bütün bunlar məndə bir sənətkar kimi qürur hissi yaradır". Yeri gəlmişkən, görkəmli tarzənimizin oğlu Rüstəm Müslümov da onun yolunu davam etdirir. Möhlət müəllim oğluna ata olmaqla yanaşı, həm də tələbkar ustaddır:\n"Həmişə tələbələrimə məsləhət görürəm ki, gecə-gündüz yorulmadan çalışsınlar, məşq etsinlər. Onlara xüsusən də xalqımızı, milli musiqimizi sevməyi tövsiyə edirəm. Çox qədirbilən xalqımız var, bəlkə dünyada yeganə xalqdır ki, bəzən özü çətinliyə düşsə də, yenə də sənətkarını qoruyur, onu yaşadır. Gərək gənc ifaçılarımız bunu heç vaxt unutmasınlar". Möhlət müəllimdən onun illərdən bəri sadiq dost kimi sevdiyi tarının hər zaman sinəsində olması, sənətinin isə heç zaman unudulmaması diləyi ilə ayrılıram. Fikirlərim böyük şairimiz Mikayıl Müşfiqin bu misralarının ahənginə köklənir:\nOxu, tar! Səni kim unudar?!...\n525-ci qəzet.- 2015.- 15 yanvar.- S.6.


Azərbaycanda mobil nömrə daşınması xidməti istifadəyə verildi | AgahMedia.Com\nHome » Biznes sfera və iqtisadiyyat, Sosial, Texno, Ümumi\t» Azərbaycanda mobil nömrə daşınması xidməti istifadəyə verildi\nAzərbaycanda mobil nömrə daşınması xidməti istifadəyə verildi\n1 fevral 2014-cü il tarixindən etibarən Azərbaycan ərazisində sellülar (mobil) nömrə daşınması xidməti fəaliyyətə başlayıb. AgahMedia.Com informasiya portalının Ictnews.az saytına istinadən məlumatına görə, bununla əlaqədar normativ hüquqi sənədlər qəbul edilib, xidmətin fəaliyyəti üçün tələb olunan avadanlıqlar, yəni həm mərkəzi baza sistemi avadanlıqları, həm də mobil operatorların şəbəkələrində tələb olunan avadanlıqlar quraşdırılıb, mobil operatorların şəbəkədaxili yığımları standart formata uyğunlaşdırılıb, aidiyyəti müqavilələr bağlanılıb və müvafiq test-sınaq işləri həyata keçirilərək müvəffəqiyyətlə başa çatdırılıb. Artıq, hər üç mobil operator bununla bağlı abunəçilərə müraciət edib, xidmət üzrə reklam kampaniyalarına start veriblər.\nBu xidmət ümumistifadəli telekommunikasiya şəbəkəsi daxilində abunəçinin istifadə etdiyi mobil telefon nömrəsinin (şəbəkə kodu və nömrəni saxlamaq şərti ilə) həmin abunəçiyə xidmət göstərən mobil operatorun şəbəkəsindən çıxarılaraq digər mobil operatorun şəbəkəsinə daşınmasına imkan yaradır. Qeyd olunan xidmətin respublikamızda ilk dəfə tətbiq edildiyi və bununla bağlı abunəçilərin xidmətə olan maraqları nəzərə alınaraq, mövcud şəbəkələr və müştəri xidmətlərinin tam hazırlıq vəziyyətinə gətirilməsi üçün Rabitə və İnformasiya Texnologiyaları Nazirliyi tərəfindən aidiyyəti operatorlara müvafiq tapşırıqlar verilib.\nİndiyə qədər bəzi istifadəçilər iki, hətta üç operatorun nömrəsini eyni anda daşımaq məcburiyyətində idilər. İndi isə çoxsaylı nömrə daşınmasına ehtiyac yoxdur. Çünki mobil nömrə daşınması məhz telefon nömrəsini dəyişmədən mobil xidmətlər təchizatçısını dəyişmək imkanı deməkdir. Başqa sözlə, mobil nömrə daşınmasının tətbiqindən sonra abunəçilər öz mobil nömrələrini dəyişmədən bir mobil operatorun şəbəkəsindən digər mobil operatorun şəbəkəsinə keçmək imkanı əldə edəcəklər.\nXidmətin əsas məqsədi də mövcud telekommunikasiya bazarında rəqabətin artırılmasına, operatorlar tərəfindən abunəçilərə göstərilən xidmət keyfiyyətinin yüksəldilməsinə, nömrə resurslarından effektiv istifadənin təmin edilməsinə, istehlakçı hüquqlarının qorunmasına, abunəçilərin daha səmərəli xidmət təklifi təqdim edən operatorun şəbəkəsinə maneəsiz keçməsinə şərait yaratmaqdan ibarətdir.\nMobil nömrənin daşınması qaydaları\nBəs proses üçün nəzərdə tutulan qaydalar necədir? “Nömrə resurslarının ayrılması və istifadəsi Qaydaları”na əsasən, nömrə daşınması 6 iş günü ərzində həyata keçirilir. Abunəçi istifadə etdiyi sellülar (mobil) nömrənin daşınması üçün alıcı operatora (telekommunikasiya şəbəkəsinə abunəçinin sellülar (mobil) nömrəsinin daşınması nəzərdə tutulan mobil operator) müraciət edir. Alıcı operatorun nümayəndəsi abunəçinin fiziki şəxs olduqda şəxsiyyətini, hüquqi şəxs olduqda isə dövlət qeydiyyatına alınmasını müəyyən edir. Abunəçi müvafiq ərizə formasını dolduraraq alıcı operatorun nümayəndəsinin iştirakı ilə imzalayır. Alıcı operatorun nümayəndəsi də ərizəyə atılan imzanın həqiqiliyini öz imza və möhürü ilə təsdiq edir. Abunəçi ərizəyə müvafiq sənədləri də əlavə edir. Belə ki, fiziki şəxslər şəxsiyyəti təsdiq edən sənədin surəti (əslini göstərməklə); hüquqi şəxslər isə hüquqi şəxsin dövlət qeydiyyatı haqqında və vergi orqanları tərəfindən uçota alınması haqqında şəhadətnamənin surətlərini təqdim etməlidirlər.\nQaydalar verici operatorun (Verici operator – telekommunikasiya şəbəkəsindən abunəçinin sellülar (mobil) nömrəsinin daşınması nəzərdə tutulan mobil operator) nömrə daşınmasından imtina hallarını müəyyənləşdirir. Belə ki, verici operator\ndaşınması tələb olunan nömrə abunəçiyə aid olmadıqda; abunəçi barədə məlumatlarda səhv olduqda; daşınması tələb olunan nömrə üzrə borc olduqda; daşınması tələb olunan nömrə üzrə abunə müqaviləsinin dayandırılması barədə abunəçinin verici operatora müraciəti olduqda və ya müqavilə ləğv edildikdə nömrə daşınmasından imtina edir.\nMəhkəmə işi üzrə yekun qərar qəbul edilənə kimi mübahisələr olduqda da imtina halı mümkündür\nHəmçinin daşınması tələb olunan nömrənin verici operator tərəfindən abunəçinin istifadəsinə verildiyi tarixdən 3 (üç) ay müddət keçmədikdə (həmin abunəçinin fiziki şəxs olduqda şəxsiyyətini təsdiq edən sənədlərdə, hüquqi şəxs olduqda isə hüquqi şəxslərin dövlət reyestrində olan məlumatlarda dəyişiklik edilməsi ilə əlaqədar müqavilənin yenilənməsi bu bənddə göstərilən müddətin yenilənməsinə səbəb olmur); verici operator və abunəçi arasında abunə müqaviləsindən irəli gələn hər hansı məhkəmə işi üzrə yekun qərar qəbul edilənə kimi mübahisələr olduqda da imtina halları mümkündür. Verici operator tərəfindən abunəçiyə son avadanlığın verilməsinə dair müqavilə üzrə pul öhdəlikləri abunəçi tərəfindən icra edildikdə, verici operator nömrə daşınmasından imtina edə bilməz.\nOla bilər ki, daşınmış nömrənin sahibi, yəni mobil istifadəçi yeni keçdiyi operatorun xidmətini bəyənməyərək yenidən əvvəlki və ya digər operatorun xidmətlərindən istifadə etmək istəsin. Bu prosesi həyata keçirmək üçün də müəyyən müddət nəzərdə tutulub. Belə ki, daşınmış nömrənin verici operatorun və ya digər mobil operatorun telekommunikasiya şəbəkəsinə təkrar daşınması sonuncu nömrə daşınması tarixindən 3 (üç) ay müddət keçdikdən sonra yerinə yetirilə bilər. Həmin abunəçinin fiziki şəxs olduqda şəxsiyyətini təsdiq edən sənədlərdə, hüquqi şəxs olduqda isə hüquqi şəxslərin dövlət reyestrində olan məlumatlarda dəyişiklik edilməsi ilə əlaqədar müqavilənin yenilənməsi bu bənddə göstərilən müddətin yenilənməsinə səbəb olmur.\nProsesdə tarif şəffaflığı da əsas məsələlərdəndir. Tutaq ki, ailənizin ümumi büdcəsini nəzərə alaraq, qənaət məqsədilə bütün ailə üzvləriniz və ya dostlarınız eyni tarif paketindən istifadə edir və siz aranızda sərfəli tariflərlə danışırsınız. Əgər sizin məlumatınız olmadığı halda ailə üzvlərinizdən biri artıq fərqli tariflərdən istifadəyə keçərsə və ya sizinlə eyni tarif paketində olmayan dostlarınızdan sizə zəng gələrsə, zəng edən tərəf bununla bağlı məlumatlandırıcı, daha dəqiq ayırdedici siqnal eşidəcəkdir. Bu siqnaldan sonra zəngi davam edib və ya etməmək isə artıq zəng edənin seçimidir. Beləliklə, qaydalar müəyyənləşdirir ki, verici operator öz telekommunikasiya şəbəkəsindən daşınmış nömrəyə edilən zənglər üçün abunəçilərinə ayırdedici xəbərdarlıq siqnalını verir.\nNəhayət, beynəlxalq təcrübədə, xüsusən Avropa Birliyində təxminən 10 il əvvəldən tətbiq edilən bu proses istehlakçıların hüquqlarının qorunmasında önəmli rol oynayacaq. Eyni zamanda mütəxəssislərin fikrinə görə, dünya təcrübəsində də olduğu kimi, nömrə daşınmasının tətbiq edilməsi Azərbaycanın mobil rabitə bazarının xeyrinə olacaq. Belə ki, istehlakçılara seçim imkanının verilməsi – nömrəni itirmədən mobil operatorları xidmətinin keyfiyyətinə və qiymətlərinə görə dəyişmək imkanı bazarda rəqabəti xeyli artıracaq. Eyni zamanda bu yolla telefon sahibləri bütün əlaqələrini saxlamaq və seçim etmək azadlığını qazanmış olurlar. Beynəlxalq təcrübə də göstərir ki, yenilik mobil operatorları müştəri uğrunda daha böyük cəhdlər göstərməyə təhrik edəcək. Belə ki, onlar öz müştərilərinə aşağı tariflərlə yüksək keyfiyyətli xidmət təkliflərini genişləndirməli olacaqlar. Bu da telekommunikasiya sahəsinin inhisarlardan qorunmasına və yeni “oyunçu”ların meydana gəlməsinə imkan verəcək. Beləliklə, nömrənizi itirmədən sərfəli tariflərlə, qənaətbəxş, keyfiyyətli xidmət təqdim edən operatorları seçim imkanı artıq öz əlinizdədir.\nBu kontentin portalımızda yayınladığı tarix : 01/02/2014\nTags: "Azerfon" ("Nar Mobile") şirkəti haqqında, "Bakcell” şirkəti haqqında, “Azercell” şirkəti haqqında, Azercell, Azərbaycanın mobil operatorlarının xidmətləri, Başqa operatorun nömrəsinə keçmək, Mobil nömrələrin daşınması qaydaları


Leyla Əliyeva hər kəsi “Xocalıya ədalət” kampaniyasına qoşulmağa çağırdı - FOTO/VİDEO\n26 Fevral 2015 13:54\nHeydər Əliyev Fondunun vitse-prezidenti Leyla Əliyevanın təşəbbüsü ilə “Xocalıya ədalət” beynəlxalq kampaniyası çərçivəsində yeni toplu nəşr olunub. Xocalı faciəsinin 23-cü ildönümü ilə əlaqədar hazırlanan “Xocalıya ədalət” adlı bu topluda dünya ictimaiyyətinə 1992-ci il fevral ayının 25-dən 26-na keçən gecə baş verən cinayət barədə həqiqətlər çatdırılır.\n“Xocalı soyqırımı həm də öz həyatı naminə olsa belə, qonşusunu, yaxınını, dostunu qırğınlardan müdafiə edən insanların mərdliyinin nümunəsidir. Hazırda biz bütün əzmimizi, dəyanətimizi cinayətkarların məsuliyyətə cəlb olunmasına, belə kütləvi vəhşilik və soyqırımının bir daha təkrarlanmaması istiqamətində səfərbər etməliyik. 20 ildən artıq müddət keçməsinə baxmayaraq Xocalıda törədilən soyqırımına görə heç kəsin məsuliyyətə cəlb edilməməsi doğru hal deyildir. Baş verənlərə görə cəzasızlıq regionda sülhün əldə edilməsinə və ədalətin bərpa olunmasına əsas maneədir.\nNəsr olunan topluda “Xocalıya ədalət” kampaniyasının yeni loqosu da təqdim edilir. Kampaniyanın loqosu Xocalıda yarımçıq qalmış taleləri simvolizə edən, fevral ayında çiçək açan badam ağacının qopmuş çiçəyini özündə əks etdirir. Qeyd edək ki, badam çiçəkləməyə başlayan ilk ağacdır. Badam ağacı qış fəslinin sonunda çiçək açır və bu səbəbdən çoxları ona yazın müjdəçisi kimi baxır. Loqodakı badam çiçəyi Azərbaycanın Dağlıq Qarabağ regionunun qədim yaşayış məskəni olan Xocalıda 1992-ci ilin fevral ayında törədilmiş soyqırımına münasibətdə ədalətin təmin edilməsinə və bu cür qəddar əməllərin təkrar olunmamasına ümidi əks etdirir. Qopmuş ləçək həm də Azərbaycanın 20 % ərazisinin işğal edildiyini göstərir.


Şurnux kəndinin Azərbaycana təhvil verildiyini əks etdirən lövhə - FOTO - Azinforum.az İnformasiya Portalı\nAna səhifə / Bölgələr / Şurnux kəndinin Azərbaycana təhvil verildiyini əks etdirən lövhə – FOTO\nŞurnux kəndinin Azərbaycana təhvil verildiyini əks etdirən lövhə – FOTO\nZəngəzur vilayətinin Gorus rayonunda yerləşən Şurnuxu kəndinin qərb hissəsi artıq Qubadlı rayonunun ərazisidir. Bunu əks etdirən lövhə artıq Şurnuxu kəndindədir.\nBir hissəsi Qubadlı rayonunun inzibati ərazisinə adi olan Şurnuxu kəndi Şurnuxu çayının sol sahilində, Gorus-Qafan magistral yolunun sağ tərəfində yerləşir. Toponim Azərbaycan dilində «kiçik şəlalə» mənasında işlənən «çırnox» sözünün fonetik forması olan şumux // şırnıx sözü əsasında əmələ gəlmişdir. Azərbaycan dilinin Qazax dialektində «sürətlə axın» mənasında «şırnoy» sözü də işlənir. Belə qənaətə gəlirik ki, çırnox, şırnoy, şurnux yaxınmənalı sözlərdir! Hidrotoponimdir. Quruluşca sadə toponimdir.\nŞurnuxu kəndində 1831-ci ildə 84 nəfər, 1904 – cü ildə 117 nəfər, 1914 – cü ildə 104 nəfər azərbaycanlı yaşamışdır. 1918-ci ildə kənd ermənilərin təcavüzünə məruz qalaraq sakinləri deportasiya olunmuşdur. İndiki Ermənistanda sovet hökuməti qurulandan sağ qalanlar öz tarixi-etnik torpaqlarına dönə bilmişdir. Burada 1926-cı ildə 101 nəfər, 1931-ci ildə 123 nəfər, 1979 – cu ildə 560 nəfər azərbaycanlı yaşamışdır. İşğalçı Ermənistan tərəfindən kəndin sakinləri olan azərbaycanlılar deportasiya olunmuşdur. Kənd işğal olunduqdan sonra buraya erməniləri köçürməyə başlayıblar. Şurnuxu kəndi Gorus rayonunun ən böyük azərbaycanlı kəndi idi. Şurnuxu Gorus rayon mərkəzindən 27 km cənubda, meşənin içərisində, Qafan-Gorus magistral yolunun kənarında, Ağbulaq, Şamsız, Şahverdilər və Çayzəmi kəndlərinin yaxınlığında yerləşir. 1988-ci ildə kənddə 100 ev, 800-ə yaxın əhali var idi.\nKənddə ən qədim zamanlardan son illərə (1989) qədər yalnız azərbaycanlılar yaşamışdır. Şurnuxu kəndinin ətrafında qədim kilsənin və qəbiristanlığın qalıqlarının, Kəpəz dağı adlanan yerdəki ibadətgahın (pir) olması bu kəndin qədim tarixə malik olduğunu göstərən faktlardır. Şurnuxu kəndinin yaxınlığında vaxtilə Ağvanlı adlı azərbaycanlı kəndi olmuş, 1918-ci ildə həmin kənd dağıdılmış və sonra bərpa edilməmişdir. Ağvanlı toponimi də bu yerlərin qədim Albaniya ilə bağlılığını göstərən tarixi faktdır.\n1918-20-ci illərdə Şurnuxu kəndi dağıdılmış, kənd camaatının bir hissəsi qətlə yetirilmiş, bir hissəsi isə qaçqın düşərək Qubadlı və Cəbrayıl rayonuna pənah aparmışlar. Sovet hökuməti qurulduqdan sonra Şurnuxu camaatı yenidən öz doğma kəndlərinə qayıtmış, dağıdılmış təsərrüfatlarını bərpa etmişlər. 1930-cu ildə Şurnuxuda ibtidai məktəb açılmış, 1931-ci ildə kolxoz qurulmuşdur (qonşu Ağbulaq və Şamsız kəndləri ilə birlikdə).\nİkinci Dünya müharibəsində Şurnuxudan 70-dən çox adam iştirak etmiş, onlardan 25 nəfəri geri qayıtmamışdır. İkinci Dünya müharibəsindən sonrakı illərdə Gorus rayonunda ermənilər azərbaycanlı əhaliyə qarşı təcavüzkar münasibətlərini daha da gücləndirdilər. 1948-52-ci illərin deportasiyası zamanı digər azərbaycanlı kəndləri kimi, Şurnuxu camaatının da bir hissəsi köçüb Azərbaycana gəlmiş, Bakı, Sumqayıt, Ağdam, Mingəçevir və Bərdə şəhərlərində məskunlaşmışlar.\nErmənilərin apardıqları milli ayrı-seçkiliyə baxmayaraq, 70-80-ci illərdə Şurnuxu kəndi xeyli inkişaf etmişdi. Kənddə müasir tipli məktəb binası, klub, kitabxana, tibb məntəqəsi, idarə binası, mağaza, çoxlu ikimərtəbəli, hər cür şəraiti olan xüsusi evlər tikilmişdi.\n1988-ci il noyabrın sonlarında Gorusdakı daşnak erməni rəhbərliyinin təşkilatçılığı ilə rayonun bütün azərbaycanlı kəndləri, o cümlədən, Şurnuxu kəndinin camaatı zorla deportasiya olunaraq, Azərbaycana qovuldular. Kənd camaatının böyük əksəriyyəti ev əşyalarını belə çıxarda bilmədilər.\nQarabağ uğrunda gedən döyüşlərdə Şurnuxudan 5 nəfər şəhid olub. Şurnuxu kəndindən Azərbaycan torpaqlarının müdafiəsi və azadlığı uğrunda gedən döyüşlərdə şəhid olanlar bunlardır:\nGörkəmli alim, Azərbaycanda oftolmologiya elminin banilərindən biri, akademik Üminisə xanım Musabəyova Şurnuxuda anadan olmuşdur.\nŞurnuxu kəndinin toponimləri: Kəpəz dağı, Qəhrəman çiməni, Armudluq, Almalıq, Acıqlı güney, Eşşək meydanı, Donuz damı, Qaramalıq, Üç ağac, Məscidli, Mərcimək yurdu, Xarab körpü, Anabat, Dəhnə, Göy bulaq, Həşim bəy bulağı, Ağ bulaq, Soyuq bulaq, Layış bulağı, Tas, Cəhənnəm dərəsi, Qaranlıq meşə və s.\nÖncəki Sahibkarlara xəbərdarlıq edildi\nNövbəti “Brent” markalı neft 55 dollarlıq həddi keçdi


Gəncə şəhər sakini R.Əliyevə məxsus avtomobildən oğurluq etməkdə şübhəli bilinən V.Verdiyev saxlanılmışdır\n21 noyabr 2021 12:27Nizami (Gəncə) RPİ əməkdaşlarının keçirdikləri əməliyyat-axtarış tədbirləri nəticəsində sentyabrın 3-də R.Əliyevə məxsus avtomobildən içərisində pul və sənədləri olan cüzdanını, mobil telefon və enerji qurğusunu oğurlamaqda şübhəli bilinən Gəncə şəhər sakini V.Verdiyev saxlanılmışdır.\nAğcabədi rayonu ərazisindəki mağazaların birindən tütün məmulatı oğurlamaqda şübhəli bilinən Q.Musayev saxlanılmışdır\n21 noyabr 2021 12:23Ağcabədi RPŞ əməkdaşlarının keçirdikləri əməliyyat-axtarış tədbirləri nəticəsində noyabrın 18-də rayon ərazisindəki mağazaların birindən 1500 manat dəyərində tütün məmulatı oğurlamaqda şübhəli bilinən Hindarx qəsəbə sakini Q.Musayev saxlanılmışdır.\nBərdə rayonu ərazisindəki köşklərin birindən oğurluq etməkdə şübhəli bilinən şəhər sakini Ş.Məmmədov saxlanılmışdır\n21 noyabr 2021 12:23Bərdə RPŞ əməkdaşlarının keçirdikləri əməliyyat-axtarış tədbirləri nəticəsində noyabrın 11-də rayon ərazisindəki köşklərin birindən 1450 manat dəyərində lotereya biletləri, tütün məmulatı və danışıq kartları oğurlamaqda şübhəli bilinən şəhər sakini Ş.Məmmədov saxlanılmışdır.\nLənkəran şəhər sakini R.Əliyevdən narkotik vasitələr və elektron tərəzi aşkar edilərək götürülmüşdür\n21 noyabr 2021 12:24Lənkəran ŞRPŞ əməkdaşlarının daxil olmuş məlumat əsasında keçirdikləri əməliyyat tədbiri nəticəsində şəhər sakini, əvvəllər məhkum olunmuş R.Əliyev saxlanılmışdır. Şəxsi axtarış zamanı ondan 108 qramdan artıq heroin, 92 qramdan artıq metamfetamin və elektron tərəzi aşkar edilərək götürülmüşdür.\nƏtrafında aparılmış tədbirlərlə onun rayon ərazisindəki 2 evdən pul və televizor, 1 həyətdən isə 500 manat dəyərində inşaat materialları oğurlaması da müəyyən edilmişdir.\nLənkəran rayon sakini Ə.Hüseynovun idarə etdiyi “Niva” markalı avtomobildən tüfəng və 2 ədəd patron aşkar edilərək götürülmüşdür\n21 noyabr 2021 12:18Lənkəran ŞRPŞ əməkdaşlarının daxil olmuş məlumat əsasında keçirdikləri əməliyyat-axtarış tədbiri nəticəsində Şilavar kənd sakini, əvvəllər məhkum olunmuş Ə.Hüseynovun idarə etdiyi “Niva” markalı avtomobilə baxış zamanı oradan lüləsi və qundağı kəsilmiş, nömrəsi silinmiş tüfəng və 2 ədəd patron aşkar edilərək götürülmüşdür.\nAstara rayonunun üç sakinindən qanunsuz saxladıqları ov tüfəngləri və patronlar götürülmüşdür\n21 noyabr 2021 12:02Astara RPŞ əməkdaşlarının daxil olmuş məlumat əsasında keçirdikləri əməliyyat-axtarış tədbirləri nəticəsində Şiyəkəran kənd sakini A.Eyvazovdan, Ərçivan kənd sakinləri B.Baxşıyevdən və Z.Qəhrəmanovdan qanunsuz saxladıqları “Tula” və “İJ” markalı 3 ədəd ov tüfəngi və 10 ədəd patron götürülmüşdür.\nHacıqabul şəhər sakini E.Babayevdən lüləsi kəsilmiş tüfəng götürülmüşdür\n21 noyabr 2021 10:00Hacıqabul RPŞ əməkdaşlarının daxil olmuş məlumat əsasında keçirdikləri əməliyyat-axtarış tədbiri nəticəsində şəhər sakini, əvvəllər məhkum olunmuş E.Babayevdən lüləsi kəsilmiş “İJ-K” markalı tüfəng götürülmüşdür.\nGün ərzində törədilmiş 36 cinayətin üstü “isti izlər”lə açılmışdır\n20 noyabr 2021 11:52Respublikanın daxili işlər orqanları tərəfindən gün ərzində törədilmiş 36 cinayətin üstü “isti izlər”lə açılmışdır.\nAxtarışda olduğuna görə ümumilikdə 44 nəfər, o cümlədən borclu şəxs qismində axtarışda olan 35 nəfər saxlanılaraq aidiyyəti üzrə təhvil verilmişdir.\nRespublikanın avtomobil yollarında 6 yol-nəqliyyat hadisəsi baş vermiş, nəticədə 6 nəfər ölmüş, 1 nəfər xəsarət almışdır.\nDaxili işlər orqanları əməkdaşlarının həyata keçirdikləri əməliyyat-axtarış tədbirləri nəticəsində narkotiklərlə əlaqəli 21 fakt müəyyən edilmişdir.\nCinayət törətməkdə şübhəli bilinən 32 nəfər saxlanılmışdır.\nKoronavirus xəstəsi ictimai yerdə aşkar edilərək saxlanılıb\n20 noyabr 2021 11:49Noyabrın 20-də polis əməkdaşları tərəfindən respublika ərazisində 1 nəfər aktiv koronavirus xəstəsi ictimai yerdə aşkar edilərək saxlanılıb. Polis əməkdaşları “COVİD-19” virusuna yoluxaraq ev şəraitində müalicədə olmasına baxmayaraq yaşadığı evi tərk etmiş həmin şəxslə izahedici söhbətlər aparıb, tibbi prosedurları gözləməklə yaşadığı evə qaytarıb və bu barədə müvafiq səhiyyə qurumları məlumatlandırılıb.\nQaradağ rayonunun Ələt qəsəbəsi ərazisində “Ford” və “Mitsubishi” markalı avtomobillər toqquşmuşdur\n20 noyabr 2021 12:02Noyabrın 20-də saat 6 radələrində Qaradağ rayonunun Ələt qəsəbəsi ərazisində Sabirabad rayon sakini İ.Əliyevin idarə etdiyi “Ford” və Ağdam rayon sakini S.Həsənlinin idarə etdiyi “Mitsubishi” markalı avtomobillər toqquşmuşdur. Nəticədə İ.Əliyevin sərnişinlərindən Əmrulla İşiqov hadisə yerində ölmüş, oğlu xəstəxanaya yerləşdirilmişdir.


Gənclər Fondu rəsmi internet saytının yenilənmiş versiyasını təqdim etdi (FOTO)\nCəmiyyət 19 Aprel 2019 14:08 (UTC+04:00)\nBakı Konqres Mərkəzində müasir tələblərə cavab verən, təkmilləşdirilmiş, yeni imkanlarla zənginləşdirilmiş Azərbaycan Respublikasının Gənclər Fondunun www.youthfoundation.az rəsmi veb saytının təqdimatı keçirilib.\nTrend-in məlumatına görə, təqdimat mərasimində rekonstruksiya və redizayn edilmiş veb saytın dizayn, texniki və proqram təminatında edilən yeniliklər, dəyişikliklər barədə məlumat verilib. Qeyd olunub ki, saytda istifadəçilərin lazımi məlumatın tez bir zamanda əldə etməsi üçün müasir veb-dizayn komponentlərindən istifadə olunub. Saytda texniki və proqram təminatı cəhətdən ən müasir yeniliklər tətbiq edilib.\nFondun yenilənmiş veb saytında Gənclər Fondunun struktur bölmələri haqqında yenilənmiş məlumat bazası ilə yanaşı, məşğulluq proqramına qoşulmaq üçün onlayn müraciət qaydaları və vakansiyalar, gənclər təşkilatları və fəaliyyət istiqamətləri haqqında informasiyalar yer alıb. Təqdimat mərasimində gənclər təşkilatlarının nümayəndələri də iştirak edib və saytın yenilənmiş versiyası ilə bağlı müzakirələr aparılıb, təkliflər dinlənilib.


Britaniyalı jurnalist: «Azərbaycanda prezidentliyə namizədlərdən 8-i oyuncaq idi»\nVice jurnalından görüntü\nLondonlu təhqiqatçı jurnalist Andrew Connelly dünyanın 28 ölkəsində pulsuz paylanan, lakin, redaktorunun təbirincə desək “dərindən dərin jurnalsizmin” nüfuzlu “Vice” jurnalında dərc olunmuş məqaləsinə belə bir sərlövhə qoyub.\nJurnalist yazır ki, keçmiş prezident və qüdrətli DTK adamının oğlu kimi qələbə indiki prezident Əliyevin taleyinə yazılıb: “Digər tərəfdən seçki prosesinə, belə demək mümkündürsə, kampaniyaya və ümumi siyasi mənzərəyə baxanda, düşünürsən ki, ümumiyyətlə, seçki keçirməyə dəyərdimi?”\nMəqalədə deyilir ki, Əliyevin kampaniyası az qala gözə dəymirdi. Nə təbliğat vardı, nə reklam, nə də ümumiyyətlə, seçki prosesinin getdiyini göstərən hər hansı əlamət.\nJurnalist yazır ki, seçkiyə həm də doqquz başqa namizəd qatılmışdı, lakin onlardan səkkizi oyuncaqdan başqa bir şey deyildi və əsl alternativ və yeganə namizədi küyə basmaq üçün gətirilmişdilər.\nSəkkiz səliqəli kostyumlu kişi\nTeleviziya debatlarından söz açan jurnalist yazır ki, səkkiz kostyumli kişi ilə bir masanın arxasında əyləşmiş Cəmil Həsənli sakit tərzdə hakim ailə barədə insanı həbsxanaya apara biləcək iddialarını dilə gətirirdi:\n“Biz burada mənəvi qələbə qazandıq, çünki müxalifət belə bir avtoritar rejimin təzyiqi altında öz gücünü göstərə bildi, öz xeyrinə və hakimiyyətinin xeyrinə repressiyalar həyata keçirən diktatorlar keçmişin qalıqlarıdırlar və biz Əliyevin yaxın dostlarından biri olan Bəşər əl-Əsədin gününü görürük”.\nÖndərin diqqətli nəzərləri altında\nMüəllif yazır ki, hər bir binada portretləri olan Heydər Əliyevin diqqətli nəzərləri altında seçki başlanandan az sonra jurnalistlərdən, topa bülletenlərin qutulara doldurulması, seçicilərin təhdid olunması və “karusel” əməliyyatları barədə xəbərlərin seli gəlməyə başladı.\nAndrew Connelly həmçinin “Happy Baku” şirkətinin MSK üçün yaratdığlı mobil telefon aplikasiyasının səhv edərək sabahkı seçkilərin nəticələrini bir gün əvvəl açıqladığını da xatırlayır. Bu nəticələrdə İlham Əliyev qalib gəlmişdi.\nJurnalsit yazır ki, hətta “Happy Baku”nun təkzibləri də, sistemin yoxlanması üçün rəy sorğularının nəticələrindən istifadə olunduğu barədə and-amanları da Azərbaycan seçkilərinin legitimliyinə inandıra bilməzdi. ATƏT-in müşahidəçiləri, olduqları məntəqələrin 58 faizində pozuntuların baş verdiyini qeydə almışdılar.\nSiyasət bir yana, qadına, qonağa inanılmaz həqarət\nMəqalədə deyilir ki, daha sonra müşahidəçilərin keçirdiyi mətbuat konfransında hökumətpərəst qara-qışqırıqçılar ulaşır, bağırır və hətta ATƏT nümayəndələrinə söyüş yağdırırdılar.\nJurnalist yazır ki, bundan sonra missiyasının rəhbəri xanım Tana de Zuleta salonu tərk edib, onun müavini Roberto Montella isə səs salanlara “yerlərində qaxılıb ağızlarını yummağı” əmr edib:\n“Lakin burda heç də hamı seçkinin saxta olduğuna inanmır, hökumətin sözçüsü Elman Abdullayev mənə bildirir ki, Azərbaycanın tənqidçiləri ikili standartlara malikdirlər və qərəzlidirlər. Gənc fəal Gülsel Səfərova isə izah edir: “Mən İlham Əliyevə səs vermişəm, son on ildə Azərbaycan dünya birliyinə inteqrasiya olunub, sosial və iqtisadi artım yüksəkdir, yoxsulluq azalıb və biz Avropa ailəsinə daha da yaxın olmuşuq”.”\nİngiltərə millətçisindən “böyük arqument”\nBu məqamda jurnalist şəhərdə olan başqa bir müşhidəçidən danışır. Söhbət ifrat sağçı və Britaniyanın özündə lağa qoyulan Britaniya Millətçi Partiyasından Avropa Parlamentinin üzvü Nick Griffin-dən gedir.\nAzərbaycanda ilk dəfə olmasına baxmayaraq, Griffin bildirib ki, seçkilər haqqında maraqlı müşahidələri var. Jurnalist cənab Griffin-in “koloritli leksikonunu” olduğu kimi saxlayıb: “Bizim ölkə ilə müqayisədə burdakı sistem çox da şəffaf deyil…Burda camaatın hakimiyyətə çox böyük hörmətsizliyi var…\nBir görəsiniz onlar yol polisi ilə necə mübahisə edirlər. Ola bilsin ki, burada seçkiyə hətta “mənim həcəmətim böyükdür və böyük çoxluğun dəstəyinə malikəm” şəklində barmaq da edilib, lakin hətta bunlarsız da prezident şəksiz qalib gəlib”.\nBəs, görəsən, Griffin Azərbaycanın siyasi məhbusları barədə nə düşünür?\n“Bilirsiniz, Almaniyada sonuncu müharibədə nəyin baş verib-vermədiyi barədə fərqli düşündüyü üçün həbsxanada olan yüzlərlə adam var” – deyib Griffin.\nJurnalist yazır ki, “hətta seçki günü çıxarılan hoqqalarsız da Əliyev, şəxsiyyətinə pərəstişin və satın alınmış medianın dəstəyi hesabına əhəmiyyətli qələbə qazana bilərdi. Bununla belə, hoqqalar baş verib və müxalifət məhz buna görə dərhal mitinq çağırıb. Bu mitinqə 5000 adam gəlib. Azərbaycan üçün kiçik rəqəm deyil. Nitqlər edilib, hiddət ifadə olunub”.\nGör nə günlərə qaldın, Azərbaycan…\nHadisələrin canlı şahidi olmuş Andrew Connelly bu qənaətdədir ki, müxalifətin seçkidən sonra keçirdiyi mitinqin ardınca baş verən iğtişaşı polisin özü yaradıb və sonra da kimi gəldi həbs edib, qadına, uşağa baxmadan təpik, yumruq atıb.\n“Baş vermiş toqquşmadan sonra müstəqil fəal Xəyyam Məmməd mənə deyir: “Əliyev burda mafia rejimi yaradıb. “Xaç atası” filmini görmüsən? Burda eyni şey baş verir. Azərbaycanın milyard dollarlarla sərvəti ofşor bank hesablarındadır, mənim xalqım isə yoxsuldur”.\nAndrew Connelly yazır ki, nə qədər inanılmaz səslənsə də, demokrtiya Azərbaycana yad deyil:\n“1918-ci ildə Rusiya İmperiyasının can verdiyi günlərdə, bu ölkə dünyada ilk dünyəvi müsəlman respublikası qurub, qadınlara Birləşmiş Krallıqdan və Birləşmiş Ştatlardan əvvəl seçmək hüququ verib.\nLakin bədbəxtçilikdən demokratik fasadın arxasında ölkə bu gün özünün yaxın sovet keçmişinə daha çox bənzəyir. Adamların bəziləri yoxsulluq həddindən aşağıda və ölkələrini Qafqazın Norveçinə çevirməli olan buruqların kölgəsində vurnuxur. Əvəzində pullar şöhrətpərəst layihələrə xərclənir.\nOla bilsin ki, Azərbaycan seçkiləri jurnalistlərə və təhlilçilərə bol material verib, lakin ölkədə ömür sürən insanlar üçün bu, diktatorluqda yaşanan daha bir gündür...”\nMSK Cəmil Həsənlinin nümayəndəsinin şikayətini təmin etməyib\nPrezident seçkilərinin yekun nəticələri açıqlanacaq


Zamana ram olmayan poeziya\nƏli Kərim - 90\nBir şair yaşayardı\nYerlə göy arasında.\nGəlib keçdi dünyadan,\nSöz ucundan, şeir ucundan.\nƏli Kərim avtoqraflı xatirələr\nGəlib tutar əlimizdən.\nBu şeiri İsa İsmayılzadə Əli Kərimin bivaxt vəfatından az sonra yazmışdı. İndi Əli Kərim də dünyada yoxdu, İsa İsmayılzadə də. Azərbaycan poeziyasında iki bənzərsiz şairlərimiz. Amma fiziki ölüm şairlər üçün əbədi ölüm deyil. "İnsan dünyaya bənzər - Səfərdədir əbədi". Əli Kərimin ölümündən 52 il keçir, amma bu gün müasir şeirimizdən söz açanda Əli Kərimi xatırlamamaq mümkün deyil.\nGünlərin bir günü insan kimi də, şair kimi də istedadlı olan Ələkbər Salahzadəyə yaxınlaşıb dedim: "Siz Əli Kərimi necə xatırlayırsınız?" O dedi: "Əli məndən on yaş böyük idi. Biz ədəbiyyata gələndə o, artıq tanınmış şair idi. Yadımdadır, İsa və mən şeirlərimizi Əliyə təqdim edərdik, çünki "Azərbaycan" jurnalında şeirə o baxırdı. Bir neçə dəfə gəldik, getdik, Əli qovluqları bircə-bircə axtardı, şeirlərimiz tapılmadı... Axırda elə bir təbəssüm göstərdi ki, biz o təbəssümə təslim olduq. İş elə gətirdi ki, mən "Azərbaycan" jurnalında işə düzəldim. Əli ilə yoldaş oldum, dostluq elədik, nə gizlədim, hərdən yeyib-içirdik. Əli olduqca mədəni, tərbiyəli bir insan idi. Çox savadlıydı, dünya ədəbiyyatını, xüsusilə, müasir Avropa yazıçılarının yaradıcılığını gözəl bilirdi". İndi Ələkbər Salahzadə də dünyada yoxdu. Amma o da unudulmayıb. Bu mart ayında Əli Kərimin 90, İsanın və Ələkbərin isə 80 yaşı tamam olur.\nMən isə Əli Kərimi bircə dəfə görmüşəm. Bir tələbə dostumla Kommunist (indiki İstiqlal) küçəsiylə üzüaşağı enirdik. Qarşımıza ortaboylu, yaraşıqlı, qarasaçlı bir kişi çıxdı, sən demə, dostum onu tanıyırmış, mənə dedi ki, bu adam şair Əli Kərimdir. 68-ci ilin fevral ayıydı, deyəsən. Əli Kərimin şeirlərini oxumuşdum, "Qaytar ana borcunu" şeiri dillər əzbəri idi. Bilirdim ki, Əli Kərimin "İlk simfoniya" poeması 1957-ci ildə Moskvada keçirilən gənclərin və tələbələrin XI Ümumittifaq festivalında mükafata layiq görülüb. 1969-cu ilin ilk iyul günlərinin birində isə "Azərbaycan gəncləri" və "Ədəbiyyat və incəsənət" qəzetlərində Əli Kərimin qara haşiyəyə alınmış şəklini gördüm. Sarsıldım.\nMən şair ölümünü ilk dəfə səkkiz yaşım olanda duymuşam, birinci sinifdə oxuyurdum, müəllimimiz sinifə girdi və böyük bir hüznlə bildirdi ki, Azərbaycanın dahi şairi Səməd Vurğun vəfat edib. O gün yaxşı xatırlayıram ki, kəndimizdə çox adam kədərliydi. Təbii ki, mən də bu ölüm xəbərindən doluxsundum. Axı, müəllimimiz bizə S.Vurğunun "Azərbaycan" şeirindən müəyyən parçaları əzbərlətmişdi. Əli Kərimin ölümü isə məni çox həyəcanlandırdı və bundan sonra mənim Əli Kərimli günlərim, illərim başladı. Onun sağlığında çap olunan "İki sevgi", "Həmişə səfərdə", "Qızıl qanad" şeirlər kitabları yanımdan əskik olmadı. Bir gün Universitetdə (mən filologiya fakültəsində təhsil alırdım) müəllimimiz Bəxtiyar Vahabzadə üzünü bizim kursun tələbələrinə tutub dedi ki, Əli Kərimi kim oxuyub. Əlimi qaldırdım. Dedi ki, onun çoxlu tərcümələri də var, sən qəzet və jurnallarda o tərcümələri tap, köçür, Əlinin həyat yoldaşı Elza xanım gəlib götürər. Bir ay ərzində bu tapşırığı yerinə yetirdim. Tərcümələri də şeirləri qədər gözəldi və onları Elza xanıma təhvil verdim.\nƏli Kərim və onun bənzərsiz poeziyası barədə neçə məqalə yazıb çap etdirmişəm (bu sahədə qardaşım Cavanşir Yusifliyə qibtə edirəm, onun Əli Kərim yaradıcılığı barədə üç kitabı və neçə məqaləsi işıq üzü görüb). Bu yazıda təkrara yol verməyəcəyəm.\nVaqif Yusifli. Qismətin şeirləri. » Yarpaq.az\nBöyük şairimiz Rəsul Rza yazırdı: "Şair var ki, yüksəliş pillələrini dayana-dayana, tövşüyə-tövşüyə, yazdığını təkrarlaya-təkrarlaya qalxır. Şair də var ki, öz-özü ilə yarışda, hər əsərində bir pillə qalxır, özünü, özgəni təkrarlamaq faciəsindən uzaq olur. Əli Kərim ikincilərdəndi". Bu fikrin davamı kimi mərhum professor Tofiq Hacıyevdən də bir misal gətirmək istəyirəm: "Əli Kərim mövzu məhdudluğu bilməyib, özünü çağırılmış bayatıların çərçivəsinə salmayıb. Onun şair ilhamı doğuluşundan buxov üzü görməyib, sifətdən gözəlliklə yanaşı, həm də əlvanlığı seçib. Mövzuları ən azı əsərlərinin sayı qədərdir". Təfsilata varmadan deyə bilərəm ki, bu fikirlər Əli Kərimi bənzərsiz bir şair kimi çox dəqiq səciyyələndirir. Əli Kərimin şair səciyyəsi, fikrimcə, ənənəvi şeirdən modern şeirə doğru poetik inkişafı əks etdirir. Onun şeir kitablarında bircə qoşmaya və gəraylıya da təsadüf eləmədim. Ancaq hecanın müxtəlif ölçülərində yazdığı bütün şeirlərdə ənənəyə möhkəm bağlılıq vardır. Sadəcə olaraq, ənənənin Əli Kərim şeirində yeniləşməsi prosesi diqqəti cəlb edir. Daha doğrusu, Əli Kərim heca şeirində stereotiplərdən qaçır, bədii təsvir vasitələri, xüsusilə təşbihlər və metaforalar (özü də əksəriyyəti orijinal) Əli Kərim şeirinə poetik təravət gətirir. O, klassik poeziyaya və xalq şeirinə yeni bədii vasitələrlə yanaşıb, bircə qəzəl və rübai, bircə qoşma və gəraylı yazmadan ənənəni yeni biçimdə dirçəldib. Bunun üçün şairin "Qayıt" şeirinə müraciət etmək kifayətdir:\nQayıt, mənim gülüm, qayıt bu yerə\nEy mənim istəyim, nə gəlməz oldun.\nQayıt, yerinə qoy Ayı, Günəşi -\nBu şeir bir-birilə möhkəm bağlı olan iki şeir qolunu özündə ehtiva edir. Ruhca bu şeir Aşıq Ələsgərin, Abbas Tufarqanlının, Dədə Şəmşirin ayrılıq, həsrət motivləri üstə köklənən iltimaslarını xatırladır: "Kəsmə iltifatın, salma nəzərdən, Ələsgərtək binəvanı, sevdiyim!" Amma şeirin üçüncü və dördüncü bəndlərində sanki Füzulinin nəfəsini eşidirik: "Deyil bihudə, gər yağsa fələkdən başıma daşlar, Binasın tişeyi-ahımla viran etdigimdəndir". Əlbəttə, formal baxımdan bu oxşarlıqlar düz gəlməyə bilər, amma ruhca ayrılıq nəzərə çarpmır. "Qayıt, sahmana sal bu kainatı!" - sanki Füzuli Əli Kərim lisanıyla haray çəkir. "Əli Kərim "Qayıt" şeirində bu motivin bədii həllini elə orijinal verdi ki, dövrümüz üçün bir qədər arxaik görünən hicran mövzusu, necə deyərlər, müasirləşdi" (Tofiq Hacıyev). Burada Əli Kərimin Füzuliyə, Nəsimiyə, Müşfiqə, Səməd Vurğuna, Rəsul Rzaya həsr etdiyi şeirləri xatırlamamaq olmur. Açığını deyim ki, Füzuli və Nəsiminin poetik obrazı Əli Kərim şeirində yeni yüksəklik əldə edib.\nAltı yüz ildir, bəşər\nƏli Kərim XX əsr Azərbaycan şeirində doğma dilimizin nəyə qadir olduğunu bir daha həqiqətə çevirdi:\nBu şirin dilini yaratmış güman,\nİlahi damağı çağ olan zaman.\nBu dil - təmizlikdə uşaq nəfəsi,\nGözəllik utanar bu incə dildən.\nƏli Kərimin çox şeiri zamanın sınağından keçdi, bu gün "Babəkin qolları", "Atamın xatirəsi", "Metronun yaylı qapıları", "Gəl, Azərim", "Habil", "Van-Qoqun günəşi", "Kürə yağış yağırdı", "Daş", "Həmişə səfərdə", "Bəzən haqq qazanır insan öləndə", "Analar ağlar", "Xirosimada məktəbsiz uşaq", "Şəhidliyin zirvəsi", "Qayıt", "Nə xoşbəxt imişəm bir zaman, Allah" və başqa şeirləri təkcə altmışıncı illərin deyil, bu günün də müasir şeirləridir.\nOtuzdan çox yaşamışam.\nVaxtilə bu şeir ("Fraqmentlər" ) haqsız tənqidə məruz qalmışdı. Rəsul Rza isə onu novatorluq hadisəsi adlandırdı, şeirin ayrı-ayrı "anlaşılmaz", guya "mücərrəd" təsir bağışlayan misralarını anlatdı.\nƏli Kərimin novatorluğu nədə idi? Mən bu məqamda böyük tənqidçi Belinskinin bir fikrinə üz tutmaq istəyirəm. O yazırdı ki, "söz öz-özlüyündə boş səsdir: o, ancaq fikir ifadə etmək üçündür. Fikir isə öz-özlüyündə ağıllı və gözəl bir şeirin kölgəsindən başqa bir şey deyildir. O, gerçəkliyin yalnız ideal mahiyyəti olmaq etibarıyla əhəmiyyətlidir. Praktiki tətbiq ölçüsünə gəlməyən hər bir şey yalan və boşdur. Vaqif adamların dilində köhnə həqiqətlər belə sanki ilk dəfə söylənilir, müəllimlik iddiası edən adamların dilində isə bəzən yeni fikirlər təsir buraxmadan itib-batır, sanki bunlar adi söylənmiş şeylərmiş". Əli Kərim özü də yazırdı ki: "İntellektlə həyat birləşəndə, daha doğrusu, intellektin həyati əsası olanda əsl şeir yarana bilər".\nƏli Kərimin "Xətlər variasiyaları", "Meridian üstündə oyun" və bir çox şeirləri 60-cı illərdə bizim poeziyada modern şeirin ilk nümunələri idi.\nƏli Kərim poeziyası mənim üçün həmişə təzədir, çünki nə öz zamanının, nə də sonrakı illərin tozu o poeziyanın heç bir sətrinə qona bilmədi. Bax, indi bu sətirləri yazanda, Əli Kərim haqqında, ona sevgim barədə düşüncələrimi qələmə alanda həmin həqiqəti xatırladım - zaman bir çox şairi sındırdı, amma Əli Kərimə toxuna bilmədi.\n525-ci qəzet.- 2021.- 19 mart.- S.14


Azərbaycanlı ekstrasens: "Dedi istəyirsənsə sənə inanım Allahı göstər, ona elə bir məlumat verdim ki ..." | Xeberci.az\nAzərbaycanlı ekstrasens: "Dedi istəyirsənsə sənə inanım Allahı göstər, ona elə bir məlumat verdim ki ..."\nXƏBƏRÇİ.AZ oxu.az-a istinadən tanınmış ekstrasens Aqil Məhərrəmovla müsahibəni təqdim edir:\n– Bildiyim qədərilə evli deyilsiniz... – Hazırda gəncliyimi yaşamaq istəyirəm. İşi də bir kənara buraxıb, sırf özümə vaxt ayırmaq niyyətindəyəm. Evliliyə gəldikdə isə, biz ya evlənmirik, evlənəndə isə özümüzə enerjisi yaxın olan birini axtarıb tapırıq. Çünki gələcəkdə dünyaya gələn övladlarımızda problem ola bilər. Qorxuludur. Ona görə hələlik fikirləşmirəm. Bilirəm ki, 32 yaşında evlənəcəm. Fransada yaşayacam. Sevmədiyim bir ölkədir, ancaq nədənsə, orada yaşayacam.\n– Bəli, biri gəlmişdi. Sonradan dedi ki, ateistəm. İnanmağımı istəyirsənsə, Allahı mənə göstər. Dedim ki, bunu edə bilmərəm, başqa nəyə inanmırsan? Ruhlara və cinlərə inanmadığını bildirdi. Söylədim ki, ruh çağıracam. Nənəsinin ruhunu çağırdım, özünün belə xəbəri olmadığı, ABŞ-da yaşayan dayısının olduğunu dedim. Tez anasına zəng vurdu, anası isə ağlayaraq təsdiqlədi. Həmin gündən oğlan deistdir.\n– Öləndən sonra ruh danışmır, fikirlərini bildirir. Çünki ruhun danışmaq üçün orqanı yoxdur. Onların fikirləri sənin beyninə keçir və qeyd edim ki, olar bütün dillərdə danışa bilir.\n– Bir ilədək heç bir ruhu narahat etmək olmaz. Qəti qadağandır. Amma bir söz deyim, bu müsahibədən sonra məni yenə yıxıb, sürüyəcəklər ki, ruhlarla danışmaq qadağandır, olmaz və s. kimi sözlər deyəcəklər.\n– Bəli, qorxmuşdum. Amma niyə qorxduğumu deməyəcəyəm. Maştağa qəbiristanlığında nənəmin ruhunu görmüşdüm. Amma bu, ekstrasens olmamışdan öncə olmuşdu. Necə olmuşdu, hələ də baş aça bilmirəm. Uşaqlıqda da, indi də deyirlər ki, sən qeyri-adisən, gözlərin axır. Xəzər dənizindən qız meyiti tapmışam...\n– Yadınızdadır, Tünzalə Ağayevanın tələbəsi var idi – Sura. Dedilər ki, nələrsə görürmüş və qorxurmuş... – Ölünün dalınca danışmazlar. Lakin xanım özü ruhları və cinləri özünə cəlb etmişdi. Heç vaxt hər eşitdiyiniz şeyə əməl etməyin. Ruh çağırmaq da buna aiddir. Magiya təhlükəli şeydir...\nİnstagram: @ekstrasens_agil_magarramov Bakı: 055223 66 13 Moskva: +79601374639\nEkstra hiss | 13.04.2018 12:10


Yaxın illərdə barmaq izi sensoru ilə bədən temperaturumuzu ölçə biləcəyik | Chip.az\nBarmaq izi sensorlarının artıq bir çox funksiyaları var. Ürək ritmini təyin etmək, qan təzyiqini öyrənmək və s. Bu gün isə bir sıra elm adamları işlədikləri bir layihə haqqında danışdılar. Bu layihəyə görə yaxın illərdə barmaq izi sensorunun funksiyaları daha da artacaq. Beləki, artıq bədən temperaturunu ölçərək termometr funksiyası daşıyacaq.\nSamsung şirkətinin tərkibində olan və bir sıra yeni texnologiyalar üzərində işləyən mühəndis/elm adamları barmaq izi sensoru vasitəsilə yaxın illərdə temperatur ölçməyin mümkün olacağını vurğuladı.\nBu sensorun tək fərqi də bu deyil. Bu yeni texnologiyalar ilə hazırlanmış barmaq izi sensorları həm də elastik olacaq. Yəni ekranın alt panelinə rahatca yerləşdirilə biləcəyi halda, ön panelə də yerləşdirmək olacaq. Digər önəmli cəhət isə temperatur ölçməsinin hər barmağa görə fərqli olacağı üçün hər hansı barmaq izini kopyalamaq mümkün olmayacaq. Bu da öz növbəsində barmaq izi sensorlarını daha təhlükəsiz bir hala gətirir. Beləliklə, barmaq izi sensorunun yenidən İris(Göz bəbəyi) sensorlarını keçərək mobil istehsalçılar üçün ilk plana yerləşməsi mümkün olacaq.


Uelsli azarkeşlər Bakıya səyahətin pulunu geri ala bilmirlər – Futbol İnfo\n02 İyun 2020 saat 17:00:00\nFutbolinfo.az BBC-yə istinadən xəbər verir ki, minlərlə fanat A qrupunun oyunlarına Bakı və İtaliyanın paytaxtı Romada canlı tamaşa etmək üçün pul ödəyib. Onlardan bəziləri məbləğlərini aviaşirkətlərdən geri almağı bacarsa da, digərləri çətinlik çəkirlər.\nUels hökuməti vəziyyətin görünməmiş hadisə olduğunu bildirib. Hökumət nümayəndəsi məsələ ilə bağlı açıqlama verib: “Ümid edirik ki, bütün səyahətçilər, o cümlədən Uelsin AÇ-2020-də oynayacağını gözləyənlər geri ödəmələri ala biləcəklər”.\nFerndeyldə yaşayan Anharad Uoltersin ailəsi turnir öncəsi səyahətə 2 500 funt sterlinq xərcləyib. Valideynlər 16 yaşlı övladları Luini Bakıya gətirməyi, bundan sonra isə birlikdə Romaya getməyi planlaşdırıb. Uçuşlar ləğv edilib və Uolters ödəmələri uzun müddət ala bilməyəcəyini düşündüyünü söyləyib. Azarkeş məsələ ilə bağlı stres keçirdiklərini deyib: “Heç kim hər hansı addımı atmadı, “Köməyə ehtiyacı olanlarla əlaqə saxlayacağıq” demədilər. Çünki orada texnologiya ilə bağlı fərasəti olmayan insanlar var”.\nBleynada yaşayan və kimya mühəndisi olan Ris Uilyams dostu Blenau Qventlə birlikdə Bakıda Türkiyə və İsveçrə ilə qarşılaşamaları izləmək istəyib. Hər biri uçuşlar üçün 600 funt sterlinq ödəyib. Uilyams yanvarda təqvim açıqlanan kimi uçuşları və oteli sifariş etdiyini bildirib: “Xərcləri azaltmaq məqsədilə Bakıya getmək üçün bir qədər az maliyyətli uçuş marşrutu götürdük. Beləliklə, həftə ərzində geri dönüş üçün üç fərqli reys rezervasiya etdik. 11 iyundakı səyahətimiz hələ də plandadır və Qatvik hava limanından yola düşməli idik. Ancaq hökumətin qaydalarına görə oraya getsəm, cərimələnə bilərəm”.\nUilyams AÇ-2020-nin bu il olmayacağını hamının bildiyini deyib: “Bizə lazım olan şey insanlara fərqli aviaşirkətlərlə qarşılaşdıqları problemləri həll etməkdə köməklik göstərməkdir. Hökumətin qanun baxımından başqa yerlərdəki nazirlərlə və aviaşirkətlərlə danışmaq imkanı var. Hamınız millinin arxasında durmaq istəyirik və komandamızın yaxşı olduğunu görmək niyyətindəyik. Düşünürəm ki, azarkeşlərə də qayğı göstərmək lazımdır”.\nAÇ-2020-yə Bakı, Sankt-Peterburq, London, Münhen, Roma, Buxarest, Dublin, Kopenhagen, Bilbao, Qlazqo, Budapeşt və Amsterdam şəhərləri ev sahibliyi etməlidir. Çempionat qarşılaşmaları 2021-ci il iyunun 11-dən iyulun 11-dək təşkil olunacaq.


ATMU və Prive Steak Gallery arasında əməkdaşlıq əlaqələri müzakirə olundu - FOTO - Aktual TV\nAzərbaycan Turizm və Menecment Universitetində (ATMU) Prive Steak Gallery-nin sturuktur rəhbərləri: direktor Fuad Novruzlu , ümumi koordinator Ziyaettin Alamur və insan resursları üzrə aparıcı mütəxəssis Şəhla Miriyeva qonaq olublar.\nAdıçəkilən müəssisənin səlahiyyətli nümayəndələri ilə görüşdə ali təhsil müəssisəsi olaraq ATMU-da beynəlxalq təhsil sisteminə, universitet-sənaye əməkdaşlığına xüsusi önəm verildiyi diqqətə çatdırılıb. Tələbə kontingentində öyrənmə mədəniyyətinin inkişaf etdirilməsi ilə bərabər, rəqabətədavamlı əmək bazarının tələblərinə cavab verən səriştəlilik amilinin əhəmiyyətli olduğu bildirilib.\nZiyaettin Alamur isə söhbət əsnasında Prive Steak Gallery-nin fəaliyyəti, həyata keçirilən layihələr, xidmətlərə dair ümumi məlumatları diqqətə çatdırıb.\nGörüşün sonunda ATMU və Prive Steak Gallery arasında həyata keçiriləcək əməkdaşlıq əlaqələri çərçivəsində tələbə və məzunlar üçün təcrübə və iş imkanları, təlimlərin təşkili və s. əsas istiqamətlər üzrə razılıq əldə olunub.\nAzərbaycan Turizm və Menecment Universitetində baş tutan görüşdə universitetin rektor müşaviri Elvin Yusifli, Turizm və qonaqpərvərlik fakültəsinin dekanı Bahadur Bilalov, Karyera və kommunikasiya şöbəsinin müdiri Səidə Məmmədova və adıkeçən şöbənin baş mütəxəssisi Elnurə Əliyeva iştirak ediblər.


Bakı sakininin xərçəngi müalicə edən (?) qurğusu oğurlandı - GÜNÜN TƏZADLARI | Online ictimai-siyasi qəzet\nTarix: 12.12.2018 | Saat: 19:30:00\nBakı sakininin evindən illərdir əziyyət çəkib hazırladığı qurğu oğurlandı. Hafta.az yazır ki, belə bir xəbəri Xezerxeber.az yayıb. Zərərçəkmiş Tahir Əliyev deyir ki, bir müddət əvvəl prostat vəzi xərçənginin müalicəsi üçün qurğu düzəldib. Həmin qurğunu Günəşli qəsəbəsində yaşadığı evdə saxlayıb. Sonra isə oradan köçərək Nizami rayonu, Əlif Hacıyev, 35 ünvanında məskunlaşıb. Köç ərəfəsində yeni ünvana gətirdiyi qurğu bir müddət sonra oğurlanıb. Zərərçəkən iddia edir ki, həmin qurğunu evində usta işləyən şəxslər oğurlayıb. Tahir Əliyevin sözlərinə görə, evdə qiymətli məişət əşyalarının olmasına baxmayaraq, onlar oğurlanmayıb. Zərərçəkmiş artıq məsələ ilə bağlı Nizami rayon 25-ci polis bölməsinə ərizə ilə müraciət edib. Ancaq hələ də qurğunu oğurlayan şəxs və ya şəxsləri tapmaq mümkün olmayıb.\nMəsələ ilə bağlı polis bölməsindən bildirildi ki, faktla bağlı toplanan sənədlər rayon polis idarəsinin istintaq şöbəsinə göndərilib. Hazırda qurğunu oğurlayan şəxslərin araşdırmaları davam etdirilir. Qeyd edək ki,Tahir Əliyev iddia edir ki, onun bu qurğusu prostat vəzi xərçəngini yox etmək gücünə malikdir. O, qurğusuna patent almaq üçün hələ bir müddət bundan əvvəl aidiyyəti qurumlara müraciət edib.\nSarı jiletlərin satışı qadağan edildi\nMisirdə sarı jiletlərin pərakəndə satışı qadağan olundu. Hafta.az Musavat.com-a istinadla xəbər verir ki, ölkə hökuməti, həmçinin, sarı jiletlərin topdansatışını nəzarətə götürmək niyyətindədir. Qeyd edək ki, sarı jiletlər Fransada yanacağın qiymətinin artırılmasına kütləvi etirazların simvoluna çevrilib. Misir hakimiyyətinin bu qərarı 2011-ci il kütləvi iğtişaşların ildönümü öncəsinə təsadüf etdiyi üçün bəzi mülahizələrə səbəb olub.\n14 yaşlı qapıçı oyun zamanı aldığı zədədən öldü\nİngiltərədə yeniyetmələr arasında futbol çempionatının oyununda bədbəxt hadisə baş verdi. Hafta.az. Oxu.az-a istinadla xəbər verir ki, “Bedqouv Daynamos” klubunun 14 yaşlı qolkiperi Luka Kampanaro “Harevild Yunayted”lə oyun zamanı rəqib komandanın futbolçusu ilə toqquşub. Başından xəsarət alan L. Kampanaro helikopterlə xəstəxanaya çatdırılsa da, həkimlər onun həyatını xilas edə bilməyiblər. Qolkiperin atası baş verən hadisədə oğlu ilə toqquşan futbolçunu günahkar saymadığını bildirib.\nTanınmış teleaparıcı qəzaya uğradı\n"Space TV"nin aparıcısı Aysel Nazim qəzaya düşdü. Hafta.az-ın BAKU.WS-ə istinadla yaydığı xəbərdə deyilir ki, bu barədə aparıcı özü “Facebook” səhifəsində yazıb. Aparıcı qəzaya uğrayan avtomobilinin fotolarını paylaşıb. Aysel Nazim hadisəni şərh edərək "Nəzərə gəldik, cana gələcəyinə, mala gəlsin. Çox şükür, hər şey yaxşıdır" ifadələrinə yer verib.\nAt “Toyota”nı vurub qaçdı\nÇeçenistanın paytaxtı Qroznıda qeyri-adi qəza oldu. Hafta.az-ın Moderator.az-a istinadla verdiyi xəbərdə deyilir ki, at özünü “Toyota” avtomobilinə çırpıb və qaçıb. İnternetdə olayı əks etdirən videodan görmək olar ki, at necə sürətlə yolun qarşı tərəfinə keçir və hərəkət edən avtomobili vurur. Qəza nəticəsində minik avtomobilinin qabaq şüşəsi sınıb və kapot zədələnib. Qeyd edilir ki, toqquşmadan sonra heyvan qaçıb və onun sonrakı taleyi məlum deyil.


Zeynəb Xanlarovanın bacısı oğlu həbs oluna bilər - TƏFƏRRÜAT » Tərəqqi.tv\nZeynəb Xanlarovanın bacısı oğlu həbs oluna bilər - TƏFƏRRÜAT\n8-01-2022, 15:08 23\nBakı Ağır Cinayətlər Məhkəməsində Azər Paşayevin sədrliyi ilə Zeynəb Xanlarovanın bacısı oğlu Daşqın Nəsirovun, onunla birgə mühakimə olunan Çingiz Səfərov, Rahil Babayev, Zəfər Abdulov, Eldar Mirzəyevin cinayət işi üzrə məhkəmə prosesi yekunlaşmaq üzrədir. Artıq iş üzrə zərərçəkənlər, onların hüquqi varisləri dindirilib, iş üzrə şahidlər, təqsirləndirilən şəxslər ifadə veriblər.\nTereqqi.az bildirir ki, bu barədə musavat.com məlumat yayıb.\nMəhkəmə prosesi davam etdiyi dövrdə zərərçəkənlərdən Xumara Şabanova dünyasını dəyişib. Ona görə də onun oğlu Dəyanət Şabanov hüquqi varis təyin olunub. İttihama görə, Daşqın Nəsirov 2 ahıl qadının - 80 yaşlı Əzizəxanım Atayevanın və mərhum Xumara Şabanovanın Türkan qəsəbəsində, dəniz sahilində yerləşən torpaq sahələrini saxtakarlıqla ələ keçirib. Zərərçəkənlərin şikayətindən sonra həyata keçirilmiş istintaq tədbirləri ilə Türkan qəsəbəsi sakinləri Daşqın Nəsirov və Çingiz Səfərovun 2019-cu ilin iyul ayında Xəzər Rayon İcra Hakimiyyətinin Türkan qəsəbə nümayəndəsi vəzifəsində işləmiş Rahil Babayevi vəzifə saxtakarlığı və vəzifə səlahiyyətlərindən sui-istifadə etməyə təhrik etməsi müəyyənləşib. Məlum olub ki, qəsəbə sakinləri 1939-cu il təvəllüdlü Əzizəxanım Atayevanın və 1928-ci il təvəllüdlü Xumara Şabanovanın ölmələrinə dair saxta sənədlər hazırladıqdan sonra Daşınmaz Əmlakın Dövlət Reyestr Xidmətinə yalan məlumatlar daxil ediblər, bununla da dövlətə məxsus olan orta bazar qiyməti daha yüksək olan torpaq sahəsini və həmin torpaq sahəsinə dair əmlak hüquqlarını dələduzluq etməklə ələ keçiriblər. Çingiz Səfərov və Daşqın Nəsirov Cinayət Məcəlləsinin 178.3.2 (dələduzluq yolu ilə özgə əmlakını külli miqdarda ələ keçirmə), 320.2 (rəsmi sənədləri, möhürləri, ştampları, blankları saxtalaşdırma, qanunsuz hazırlama və ya istifadə etmə) və başqa maddələri ilə, icra nümayəndəsi işləmiş Rahil Babayev isə Cinayət Məcəlləsinin 308.2 (vəzifə səlahiyyətlərindən sui-istifadə) və 313-cü (vəzifə saxtakarlığı) maddələri ilə təqsirləndirilən şəxs qismində cəlb edilərək barələrində məhkəmənin müvafiq qərarları ilə həbs-qətimkan tədbiri seçilib. Sonradan isə Daşqın Nəsirov Binəqədi Rayon Məhkəməsinin qərarı ilə qanunsuz olaraq azadlığa buraxılıb. Məhkəmə zərərçəkənlər və onların qanuni nümayəndəsinin Daşqın Nəsirovun məhkəmə dövründə həbsdə saxlanılması haqda vəsatətlərini təmin etməyib. İş üzrə təqsirləndirilən şəxslərdən yalnız Çingiz Səfərov özünü ittiham üzrə qismən təqsirli bilir. Daşqın Nəsirov əsas fiqurant olsa da, özünü təqsirli bilmir.\nİş üzrə təqsirləndirilən şəxslər Xəzər rayonunun icra başçısının Türkan qəsəbəsi üzrə nümayəndəsi olmuş Rahil Babayev, Dövlət Reyestr Xidmətinin 1 saylı Bakı Ərazi İdarəsinin sabiq rəisi Zəfər Abdulov, onun müavini olmuş Eldar Mirzəyev, eləcə də Çingiz Səfərov və Daşqın Nəsirovdur. Təqsirləndirilən 5 nəfərdən ikisi - Babayev və Səfərov həbsdədir. Xalq artisti Zeynəb Xanlarovanın bacısı oğlu olan Nəsirov əvvəl bu işə görə axtarışda olub, 2020-ci ilin dekabrında həbs edilib. Lakin 4 ay sonra səhhətində problemlər olması əsas gətirilərək, ev dustaqlığına buraxılıb. Saxta sənədlərlə dəniz sahilində ümumilikdə 1.12 hektar torpaq sahəsinin mənimsənildiyi iddia olunan yaşlı qadınlar - Əzizəxanım Atayeva və Xumara Şabanova bu iş üzrə zərərçəkmiş qismində tanınıb. Sözügedən məhkəmə prosesi 7 aydır ki, davam edir. Adları çəkilən 5 nəfərdən əlavə, bu işdə təqsirləndirilən daha iki nəfər də var. Bunlar Türkan bələdiyyəsinin keçmiş sədri Mehman Ağayev və qəsəbədə torpaq alqı-satqısıyla məşğul olmuş Qərib Nadirovdur. Ağayev axtarışa verilib, Nadirovun işinə isə ayrıca icraatda baxılır. Cinayət işinin materiallarında iddia olunur ki, torpaq alqı-satqısı ilə məşğul olan Çingiz Səfərov, Qərib Nadirov və Çingiz Nəsirovun təhriki ilə sabiq icra nümayəndəsi və bələdiyyə sədri, eləcə də Dövlət Reyestr Xidmətinin vəzifəliləri əlbir olub. Nəticədə Türkan qəsəbəsində dəniz sahilində yerləşən, Atayeva və Şabanovaya məxsus ümumilikdə 1.12 hektar torpaq sahəsi saxta sənədlərlə qanunsuz satılıb. İstintaq saxta sənədlərlə satılmış torpaq sahələrini 190 min manat dəyərləndirib. Təqsirləndirilən şəxslərə qarşı CM-in 178.3.2 (külli miqdarda ziyan vurmaqla dələduzluq), 308.2 (vəzifə səlahiyyətlərindən sui-istifadə etmə, ağır nəticələrə səbəb olduqda) və 320.2 (rəsmi sənədləri saxtalaşdırma, qanunsuz hazırlama və ya istifadə etmə) maddələrilə ittiham irəli sürülüb. Bu maddələrdə 10 ilə qədər azadlıqdan məhrumetmə cəzası nəzərdə tutulub. Təqsirləndirilən şəxslərdən yalnız Səfərov özünü sənədlərin saxtalaşdırılması ittihamı üzrə qismən təqsirli bilir, qalan ittihamları qəbul etmir. Digərləri isə ittihamların heç biri ilə razılaşmır.


“Röya da oxuyanda Elnarə rəqs edir...” » Kanalim13.Info-Xeber Portali\nDaha bir neçə vəzifəli şəxs barəsində cinayət işi açıldı 03.06 Koronavirus peyvəndi ilə bağlı sevindirici xəbər – İyul ayında… 03.06 Azərbaycanda icra nümayəndəsinin oğlu heroinlə tutuldu – FOTO 03.06 “Tək bildiyimiz odur ki, bu virus var və təhlükəlidir” – Koronavaksin çıxılmazı 03.06 Ermənistan Prezidentinin oğlu ərə getdi – FOTO 03.06 Azərbaycanda əməkdaşlarında koronavirus aşkarlanan iş yerlərinin SİYAHISI 03.06\n30 Ağu 10:30Sou Biznes\n“Röya da oxuyanda Elnarə rəqs edir...”\nDünən Afaq Gəncəlinin qardaşının toyunda Əməkdar artist Röya Ayxanla müğənni Elnarə Xəlilovanın səmimi görüntüləri yayılıb. “Qafqazinfo” xəbər verir ki, bir müddət əvvəl aralarında gərginlik yaranan iki tanınmış simanın barışdığı qeyd olunub. Həmin videolardan sonra Elnarə ilə Röyanın nə zaman barışdıqları barədə suallar meydana çıxıb.\nElnarə Xəlilovanın mətbuat xidmətindən “Qafqazifo”ya bildirilib ki, “W-Trio”nun eks- üzvləri heç vaxt küsülü olmayıb: “Onlar heç vaxt küsülü olmayıblar. Hansı məclisdə bir-birini görüblərsə, öpüşüb-görüşüblər, qucaqlaşıblar. Elnarə Xəlilova nəinki Röya ilə, həmçinin “W-Trio”nun digər qızları ilə küsülü olmayıb. Dünən elə günlərdən biri idi. Yeri gəlmişkən, Röya Elnarənin “Darıxsan” mahnısını çox sevir. Elnarə oxudu, Röya da rəqs etdi. Təbii ki, Elnarə Röyanı görüb yaxınlaşdı.\n<embed width="560" height="315" src="//ok.ru/videoembed/1422624754402" frameborder="0" allow="autoplay" allowfullscreen></embed>\nTəəssüf ki, bəzi tədbirlərdə jurnalistlər olmur və həmin anların şahidi olmurlar. Elə məclis də olub ki. Röya oxuyub, Elnarə mütləq ayağa qalxaraq rəqs edib. Röya ilə Elnarə bir-birini çox sevirlər, uğurlarına sevinirlər. Elnarənin özü Röyanın mahnılarını dinləyir”.\nQeyd edək ki, onlar arasında qalmaqal Elnarə Röyanın “Mənə sevgindən bəhs et” mahnısını plagiat adlandırmasından sonra başlamışdı.\nVideolar axşam.az-a məxsusdur.\n<embed width="560" height="315" src="//ok.ru/videoembed/1401557486292" frameborder="0" allow="autoplay" allowfullscreen></embed>\n“Röyanın villası” satılır - Yarım milyona Sou Biznes “ELƏ PROSESLƏR BAŞ VERƏR Kİ, TÜKLƏRİMİZ BİZ-BİZ OLAR…” – “Ən geci 2020-ci ildə torpaqları azad etməyə başlamalıyıq” Cemiyyet “Elmar 8-ci sinifdə oxuyanda onların sinifləri ingilisdilli oldu…” — Elmar Məmmədyarovun atası ilə MÜSAHİBƏ Olke İlkin Həsəni: “Qalstuklu əmi”lər özlərini pis aparırlar – MÜSAHİBƏ Sou Biznes Sumqayıt Regional Mədəniyyət və Turizm İdarəsində ÖZBAŞINALIQ... - İDDİA Olke\nDaha bir neçə vəzifəli şəxs barəsində cinayət işi açıldı 12:41Koronavirus peyvəndi ilə bağlı sevindirici xəbər – İyul ayında… 12:35Azərbaycanda icra nümayəndəsinin oğlu heroinlə tutuldu – FOTO 12:30“Tək bildiyimiz odur ki, bu virus var və təhlükəlidir” – Koronavaksin çıxılmazı 12:00Ermənistan Prezidentinin oğlu ərə getdi – FOTO 11:23Azərbaycanda əməkdaşlarında koronavirus aşkarlanan iş yerlərinin SİYAHISI 11:15“Jurnalistlər binasından evlər bu şəkildə verilə bilər” – Qaydalar TƏKLİF OLUNDU 11:10Gömrükdə “yemiş” əməliyyatı — Yarım tondan çox narkotik ələ keçirildi - VİDEO 11:00


Məhsulun kodu: 315-9000\nAkrılık Parlak Vernik - iki komponentli, akrılık əsaslı və reaksiya kürlənməli parlaq lakdır. Bu məhsul sərt, parlaq, mat və saralmayan bir səth əmələ gətirir. Bu lak cızılmaya, zərbə və kimyəvi maddələrə qarşı çox davamlıdır.\nAKRILIK PARLAK VERNİK (315-9000) - mebel və dekorasiya işləri daxil olmaqla, mebel sənayesində hər növ massiv və örtmə səthinə tətbiq olunan son qat lakdır. Bu məhsul poliüretan, polyester və akrılık əsaslı üzlüklərə rahat şəkildə tətbiq oluna bilər.\nAKRILIK PARLAK VERNİK (315-9000) məhsulu göstərilən nisbətdə komponentləşdirildikdən sonra Akrılık Tiner (931-0311) ilə incəldilərək poliüretan, polyester və ya akrılık dolğulu səthlərin üzərinə iki və ya üç qat tətbiq olunur. Tozsuz bir şəraitdə kürlənmə üçün saxlanılan məhsul ipək kimi hamar və sürüşkən səth yaradır. Bir dəfəyə qalın qat lak tətbiqi tövsiyə olunmur.\nToxumaq üçün quruma müddəti: 1,5-2 saat\nQatı maddə: 52,0-56,0


Qadınlar Əfqanıstanda Talibanın təhsil siyasətinə qarşı aksiya keçirilib - TURAZ.ORG Qadınlar Əfqanıstanda Talibanın təhsil siyasətinə qarşı aksiya keçirilib - TURAZ.ORG\nQadınlar Əfqanıstanda Talibanın təhsil siyasətinə qarşı aksiya keçirilib\nTuraz Mart 26, 2022 1 min read\nƏfqanıstanın paytaxtı Kabil şəhərində Əfqan qadınları Talibanın təhsil siyasətinə qarşı etiraz aksiyası keçiriblər.\nTuraz.org xəbər verir ki, aksiya iştirakçıları Talibandan qız məktəblərini açmasını tələb ediblər. Talibanın Təhsil nazirliyi məktəblərdə yeni dərs ilinin başladığını elan etmişdi. Avqustda iqtidarı ələ alan Taliban qızlara ibtidai təhsil verən məktəblərin fəaliyyətini bərpa etsə də, daha böyük siniflərdə təhsil alan qızların təhsil hüququnu ləğv etmişdi.\nTags: #Taliban #Əfqanıstan\nPrevious Zelenski: “Rusiya ordusunun 16 mindən çox hərbçisi ölüb”\nNext Rəsmi Kiyev: “Rusiya azərbaycanlıları Krıma deportasiya etmək istəyir”


"Azərbaycan qadını" səhifəsinin versiyaları arasındakı fərqlər - Vikisitat\n"Azərbaycan qadını" səhifəsinin versiyaları arasındakı fərqlər\nAzərbaycan qadını (redaktə)\n08:38, 19 may 2020 versiyası\n314 bayt əlavə edildi , 6 ay öncə\n08:33, 19 may 2020 versiyası (redaktə)\n08:38, 19 may 2020 versiyası (redaktə) (əvvəlki halına qaytar)\n* Azərbaycan qadınları tariximizin hər bir dövründə cəmiyyətin mənəvi dayağı olmuşlar. Xalqımızın əsrlər boyu təşəkkül tapmış zəngin milli mədəni sərvətlərinin hifz edilməsində və ali bəşəri keyfiyyətlərin nəsildən-nəslə ötürülməsində onların misilsiz xidmətləri vardır. [[Heydər Əliyev]]\n* Böyük fitri istedadı, dərin zəkası və möhkəm iradəsi ilə seçilən Azərbaycan qadınları tariximizin bütün dövrlərində səmərəli fəaliyyət göstərərək, xalqımızın taleyüklü məsələlərinin həll edilməsində öz sanballı töhfələrini vermişlər. [[Heydər Əliyev]]\n* Zahiri gözəlliyi ilə daxili aləminin paklığının vəhdət təşkil etdiyi, öz səbri, təmkini ilə səciyyələnən Azərbaycan qadını dəyanət və sədaqət rəmzinə çevrilmişdir. Onun şəninə dastanlar qoşulmuş, ona dahilər və qəhrəmanlar anası deyilmişdir. Tariximizin keşməkeşli səhifələrinə Azərbaycan qadını qayğıkeş ana, fitri istedada malik şair, möhkəm iradəli hökmdar, dərin zəkalı mütəfəkkir kimi öz adını həkk etdirmişdir.[[Heydər Əliyev]]\nMənbə — "https://az.wikiquote.org/wiki/Xüsusi:MobileDiff/76113"


Kreditlər artıb: Bank sektoru dirçəlir? – AÇIQLAMA\n- + - 22/04/2021 16:05:26\nMəlum olduğu kimi, koronavirus pandemiyası iqtisadiyyatın digər sahələri kimi, bank sektoruna da ciddi ziyan vurub.\nÖtən il bu sahədə durğunluq hiss olundu, kredit qoyuluşları azaldı. Bu ilin ilk rübündə isə dinamika müşahidə olunmağa başlanıb.\nBelə ki, Mərkəzi Bankın xəbərinə görə, 2021-ci ilin mart ayında Azərbaycanda cəmi kredit qoyuluşları 108,5 milyon manat artaraq 31 mart 2021-ci il tarixində 14 milyard 728 milyon manata çatıb.\nQeyd olunur ki, fevralın sonunda cəmi kredit qoyuluşları 14 milyard 619,5 milyon manat idi. Yanvarda artan kreditlər fevralda azalmışdı. Martda yenidən kreditlər artıb.\nMart ayında kredit qoyuluşlarındakı 108,5 milyon manatlıq artımın 98 milyon manatlıq hissəsi ev təsərrüfatlarına verilən kreditlərin (əsasən istehlak kreditlərinin) artması ilə bağlıdır. Fevralın saonunda ev təsərrüfatlarına verilən kreditlər 6 milyard 771,3 milyon manat ikən, mart ayının sonunda 6 milyard 869,3 milyon manata çatıb.\nÖtən ilin sonu ilə müqayisədə (ilk rübdə) kredit qoyuluşları 197,6 milyon manat artıb. 2020-ci ilin sonunda cəmi kredit qoyuluşları 14 milyard 530,4 milyon manat təşkil etmişdi.\nBankın məlumatından aydın olur ki, kredit qoyuluşları ilə yanaşı problemli kreditlərin də həcmi artıb.\nBelə ki, qeyd olunan tarixə olan göstəriciyə görə cəmi kredit qoyuluşlarının 918,2 milyon manatını və ya 6,2%-ni ödəmə vaxtı keçmiş kreditlər təşkil edib. Ötən ilin sonunda ödəmə vaxtı keçmiş kreditlər 893,1 milyon manat, fevralın sonunda isə 917,5 milyon manat təşkil etmişdi.\nKredit qoyuluşlarında ciddi olmasa da, müəyyən qədər artımın olmasını iqtisadi dirçəlmə hesab etmək olarmı? Yoxsa istehlak kreditlərinin artımı əhalinin sosial durumunun ağırlaşmasından xəbər verir?\nBank məsələləri üzrə ekspert, hüquqşünas Əkrəm Həsənov Cebhe.info-ya açıqlamasında bildirib ki, bir neçə ayın göstəriciləri hələ ki, ciddi dəyişikliyindən xəbər vermir:\n“Keçən il pandemiya və karantin şəraiti idi, iş yerləri faktiki olaraq “donmuşdu”, ona görə də banklar istehlak kreditləri verməkdən çəkinirdi. Bankların özləri də normal işləmirdi. Buna görə də kreditlərin həcmi aşağı düşmüşdü. İndi karantin rejimi yumşalıb və banklar kreditləşməni yavaş-yavaş artırmağa başlayıblar. Yəni risk amili azalıb. Sərt karantin rejimində risklər daha çox idi”.\nHüquqşünas bunu hələ ki, iqtisadi dirçəliş kimi qiymətləndirməyin mümkün olmadığını deyir:\n“Yəqin ki, burada biznes kreditləri də var. Hazırda dövlətin infrastruktur layihələri var, işğaldan azad olunmuş rayonların bərpa prosesi başlanıb. Ola bilər ki, burada hansısa dövlət şirkətlərinə qoyulan kreditlər də yer tutub. Artım tendensiyası 6-7 ay da davam edərsə, onda vəziyyətin nisbətən yaxşılaşdığını demək mümkündür. O zaman demək olar ki, dirçəlmə baş verir”.


Palitra qəzetiErmənistandan Rusiyaya köçənlərin sayı artıb\nTarix: 29.11.2019 | Saat: 15:05:00 | E-mail | Çapa göndər\nBu gün Ermənistanda miqrasiya ilə bağlı nüfuzlu mənbələrdən alınan məlumatlar, nədənsə, baş nazir Paşinyan tərəfindən geniş ictimaiyyətə açıqlanan məlumatlarla üst-üstə düşmək istəmir. Məsələn, bu ilin ortalarında çoxsaylı tədbirlərinin birində Nikol miqrasiya statistikası ilə bağlı özünü xeyli öydü. Onun sözlərinə görə, 2018-ci ildə Ermənistana gələnlərin sayı ölkədən gedənlərin sayını 15 min 313 nəfər üstələyib. Erməni baş nazir qürurla son 12 ildə ilk dəfə olaraq analoji göstəricinin müsbətə doğru istiqamət aldığını bildirdi.\nYeri gəlmişkən, immiqrasiya meyillərinin hələ də davam etdiyini bildirən Nikol 2019-cu ilin 1-ci rübü üçün Ermənistana gələnlərin ümumi sayının «rəsmi sənədlərdə» 2536 nəfər olduğu göstərilsə də, əslində, bunun daha da çox olduğunu bildirdi. Paşinyana görə, «məxməri inqilab»dan əvvəl iş tapmaq ümidi ilə xaricə gedən ermənilərin əksəriyyəti indi işləmək üçün total şəkildə Ermənitana qayıdırlar. Sən demə, bunların arasında hətta 3 minə yaxın qanunsuz miqrant da varmış.\nMaraqlıdır ki, ermənilərin «Qolos Armenii» saytı Paşinyanın ölkədə «iş» deyərkən hansı işdən danışdığının onlar üçün qaranlıq qaldığını gizlətmir. Məsələ bundadır ki, Paşinyan həmişə olduğu kimi, bu dəfə də «təvazökarlıq göstərərək ölkədə açılan yeni iş yerləri barədə» geniş açıqlama vermək istməyib. Təbii ki, açıqlama verəsi bir şey də yoxdur.\nYeri gəlmişkən, bu günlərdə Rusiyanın Xalq Təsərrüfatı və Dövlət İdarəçilik Akademiyası «Rusiyadakı iqtisadi vəziyyətin monitorinqi» ilə bağlı hesabat yayıb. Hesabatda, daha çox Qazaxıstan, Ukrayna, Tacikistan və Ermənistan vətəndaşlarının Rusiyaya iş axtarmaq adı ilə gəldiyi bildirilir. Hesabata görə, son zamanlar Belarus və Moldovadan gələn miqrantların sayında azalma olsa da Ermənistan və Ukraynadan gələn miqrantların sayında, əksinə, çoxalma müşahidə edilməkdədir. Rusiya rəsmi idarəsinin bildirdiyinə görə, əgər 2018-ci ildə Ermənistandan Rusiyaya birdəfəlik yaşamaq üçün 4,9 min nəfər gəlmişdisə, 2019-cu ilin yanvar-aprel aylarında bu göstərici 12,8 min nəfəri ötüb. Etiraf edilməlidir ki, bu təkcə Rusiya rəsmilərinin etirafıdır. Amma unutmaq lazım deyil ki, ermənilər təkcə Rusiyaya qaçmırlar. Onlar üçün fərq etməz. Dünyanın ən xoş güzaranlı ölkələri onlar üçün vətəndir.\nPaşinyan haqqında danışılarkən onun ən çox «misli görünməmiş» kəlməsini sevərək işlətdiyini bildirən sayt ermənilərin miqrasiyası ilə bağlı, onun bu ifadəni işlətməsinə lüzüm görmür. Çünki ermənilərin miqrasiya məsələsi Nikolun dediyi «həqiqətlərdən» çox uzaqmış.